open-index/open-wikipedia-markdown huggingface dataset:
ಅಡಿಲೇಡ್

**ಅಡಿಲೇಡ್** ದಕ್ಷಿಣ ಆಸ್ಟ್ರೇಲಿಯಾದ ರಾಜಧಾನಿ.ದಕ್ಷಿಣ ಆಸ್ಟ್ರೇಲಿಯಾದ ಪ್ರಮುಖ ಬಂದರು ಕೂಡಾ ಹೌದು.೧೮೩೭ ರಲ್ಲಿ ಬ್ರಿಟನ್ ಸಾಮ್ರಾಟ ನಾಲ್ಕನೇ ವಿಲಿಯಮ್ ತನ್ನ ಮಡದಿ ರಾಣಿ ಅಡಿಲೇಡ್‍ರವರ ಸ್ಮರಣಾರ್ಥ ನಿರ್ಮಿಸಿದರು.ಇದನ್ನು **ಚರ್ಚುಗಳ ನಗರ**' ಎಂದು ಕೂಡಾ ಕರೆಯುತ್ತಾರೆ.
[right|400px|thumb|180-degree panoramic view of the Southern Plaza with [Parliament House, Adelaide|Parliament House, *City Sign* (foreground), Adelaide Railway Station/Casino/Hyatt Hotel and Festival Centre shown left to right.]] ಆಸ್ಟ್ರೇಲಿಯಾದ ಐದನೇ ಅತಿದೊಡ್ಡ ನಗರವಾಗಿದೆ. ಅಡಿಲೇಡ್ ಸುಮಾರು 1.28 ಮಿಲಿಯನ್ ಜನಸಂಖ್ಯೆಯನ್ನು ಹೊಂದಿದೆ. 

ಕರಾವಳಿ ನಗರವಾದ ಅಡಿಲೇಡ್, ಸೇಂಟ್ ವಿನ್ಸೆಂಟ್ ಕೊಲ್ಲಿಯ ಪೂರ್ವ ತೀರದಲ್ಲಿ, ಅಡಿಲೇಡ್ ಬಯಲು ಪ್ರದೇಶದಲ್ಲಿ, ಮೌಂಟ್ ಲಾಫ್ಟಿ ಪರ್ವತಗಳು ಮತ್ತು ಸೇಂಟ್ ವಿನ್ಸೆಂಟ್ ಕೊಲ್ಲಿಯ ನಡುವೆ ಇದೆ .

1836 ರಲ್ಲಿ ಸ್ಥಾಪನೆಯಾದ. ಈ ನಗರದ ಸಂಸ್ಥಾಪಕರಲ್ಲಿ ಒಬ್ಬರಾದ ಕರ್ನಲ್ ವಿಲಿಯಂ ರೈಟ್, ಗೋರ್ನಾ ಮೂಲನಿವಾಸಿಗಳು ವಾಸಿಸುತ್ತಿದ್ದ ಟೊರೆನ್ಸ್ ನದಿಯ ದಡದಲ್ಲಿ ನಗರವನ್ನು ವಿನ್ಯಾಸಗೊಳಿಸಿದರು. ಅವರು ಅಡಿಲೇಡ್ ಉದ್ಯಾನವನಗಳಿಂದ ಸುತ್ತುವರೆದಿರುವ ಗ್ರಿಡ್ ಮಾದರಿಯಲ್ಲಿ ನಗರವನ್ನು ವಿನ್ಯಾಸಗೊಳಿಸಿದರು.
## ಭಾಹ್ಯ ಸಂಪರ್ಕಗಳು 
* ಅಡಿಲೇಡ್ ನಗರ
* Adelaide City Council
* SA Central 
## ಉಲ್ಲೇಖಗಳು
ವರ್ಗ:ನಗರಗಳು
ವರ್ಗ:ಆಸ್ಟ್ರೇಲಿಯ
ರೋಮ್

**ರೋಮ್** ಅಥವಾ **ರೋಮ** (ಇಟಾಲಿಯನ್ ಭಾಷೆ:Roma(ರೋಮ)) ನಗರವು ಇಟಲಿ ದೇಶದ ರಾಜಧಾನಿ, ಮತ್ತು ಅದರ ಅತ್ಯಂತ ದೊಡ್ಡ ನಗರ. ರೋಮ್ ನಗರದ ಜನಸಂಖ್ಯೆ ೨,೭೦೫,೩೧೭ ಆಗಿದ್ದು, ಇದು ಇಟಲಿಯ ಅತೀ ಹೆಚ್ಚು ಜನಸಂಖ್ಯೆಯುಳ್ಳ ನಗರ ಪ್ರದೇಶವಾಗಿದೆ. ಇದು ಟೈಬರ್ ನದಿಯ ದಡದಲ್ಲಿ ಸ್ಥಿತವಾಗಿದೆ.

## ಉಲ್ಲೇಖಗಳು 
ವರ್ಗ:ಯುರೋಪ್ ಖಂಡದ ಪ್ರಮುಖ ನಗರಗಳು
ವರ್ಗ:ಯುರೋಪ್ ಖಂಡದ ರಾಜಧಾನಿ ನಗರಗಳು
ವರ್ಗ:ಒಲಿಂಪಿಕ್ ಕ್ರೀಡಾಕೂಟದ ಆತಿಥೇಯ ನಗರಗಳು
ಆರಾಧ್ಯ

**ಆರಾಧ್ಯ ಜನಾ೦ಗ** ಹಿ೦ದೂ ಧರ್ಮದ ಒಂದು ಪ೦ಗಡ. ಈ ಜನಾ೦ಗದ ಆದಿ ಐವರು ಮಹಾಪುರುಷರಿ೦ದ ಆಗಿದೆ ಎ೦ಬುದು ಒಂದು ನ೦ಬಿಕೆ. ಆ ಐವರು ಮಹಾಪುರುಷರನ್ನು "ಪ೦ಚಾಚಾರ್ಯ"ರೆ೦ದು ಕರೆಯುತ್ತಾರೆ. ಪ೦ಚಾಚಾರ್ಯರು ಐದು ಪವಿತ್ರ ಸ್ಠಳಗಳಲ್ಲಿ ನೆಲೆಯೂರಿದರೆ೦ಬ ಪ್ರತೀತಿ ಇದೆ. ಈ ಪ೦ಚಾಚಾರ್ಯರೆ೦ಬ ಮಹಾಪುರುಷರ ಸ೦ತತಿಯವರೇ ಇ೦ದಿನ ಆರಾಧ್ಯ ಜನಾ೦ಗ ಎ೦ಬುದು ಜನಜನಿತ ನ೦ಬಿಕೆ.

ವರ್ಗ:ಹಿಂದೂ ಧರ್ಮದ ಪಂಗಡಗಳು
ಭಾರತದ ರಾಷ್ಟ್ರೀಯ ಚಿಹ್ನೆ

ಭಾರತ ಸರ್ಕಾರವು ೧೯೫೦ ಜನವರಿ ೨೬ ರಂದು ಅಧಿಕೃತವಾಗಿ ಸಾರನಾಥದ, ಅಶೋಕ ಸ್ತಂಭದಲ್ಲಿರುವ ನಾಲ್ಕು ಮುಖಗಳ ಸಿಂಹವನ್ನು ತನ್ನ ರಾಷ್ಟ್ರ ಲಾಂಛನವನ್ನಾಗಿ ಆಯ್ದುಕೊಂಡಿತು. ಚಿಹ್ನೆಯಲ್ಲಿ ಮೂರೆ ಮುಖ ಕಾಣಿಸಿದರು, ಲಾಂಛನವು ನಾಲ್ಕು ಸಿಂಹದ ಮುಖಗಳನ್ನು ಹೊಂದಿದ್ದು, ನಾಲ್ಕನೆಯ ಮುಖವು ಹಿಂಬದಿಯಲ್ಲಿರುವುದು.

ಈ ಲಾಂಛನವು ಒಂದು ವೃತ್ತಾಕಾರದ ಹಾಸುಗಲ್ಲಿನ ಮೇಲೆ ಅಲಂಕರಿಸಿದ್ದು, ಓಡುತ್ತಿರುವ ಕುದುರೆ, ಏತ್ತು, ಆನೆ ಮತ್ತು ಸಿಂಹದ ಅಕೃತಿಗಳು ಧರ್ಮ ಚಕ್ರದ ಜೊತೆಯಲ್ಲಿ ಪರ್ಯಾಯವಾಗಿ ಹಾಸುಗಲ್ಲಿನ ಮೇಲೆ ಕೆತ್ತಲ್ಪಟ್ಟಿದೆ. ಇವುಗಳ ಜೊತೆಗೆ ಮುಂಡಕೋಪನಿಷತ್ ನಲ್ಲಿ ಉಲ್ಲೇಖಿಸಿರುವ "ಸತ್ಯಮೇವ ಜಯತೇ" ಪದವನ್ನು ದೇವನಾಗರಿ ಲಿಪಿಯಲ್ಲಿ ಅಳವಡಿಸಿಕೊಳ್ಳಲಾಗಿದೆ.

## ಅಶೋಕ ಸ್ತಂಭ ಚಿತ್ರದ ಅಂಚೆ ಚೀಟಿಯ ಕಥೆ
೧೯೪೭ರ ಆಗಸ್ಟ ೧೫ರಂದು ಭಾರತ ಸ್ವತಂತ್ರವಾದಾಗ ಆ ಸಂತಸವನ್ನು ಅಂಚೆಚೀಟಿಗಳ ಮೂಲಕ ಹಂಚಿಕೊಳ್ಳಲು ಸಾಧ್ಯವಾಗಲಿಲ್ಲ. ಯಾಕೆಂದರೆ ಆಗ ಅಂಚೆಚೀಟಿಗಳನ್ನು ಬಿಡುಗಡೆ ಮಾಡಲು ನಿರ್ದೇಶನ ನೀಡುವ ಸಂವಿಧಾನಿಕ ಸಂಸ್ಥೆ ಇನ್ನೂ ಅಸ್ತಿತ್ವದಲ್ಲಿ ಬಂದಿರಲಿಲ್ಲ. ಹೀಗಾಗಿ ಸ್ವತಂತ್ರ ಭಾರತದ ಮೊದಲ ಅಂಚೆಚೀಟಿ ಬಿಡುಗಡೆಯಾಗಲು ಸುಮಾರು ೯೯ ದಿನಗಳ ಕಾಲ ಕಾಯಬೇಕಾಯಿತು! ಹೀಗೆ ಮೊದಲ ಅಂಚೆಚೀಟಿಯು ತ್ರಿವರ್ಣ ಧ್ವಜವನ್ನು ಹೊತ್ತು ೧೯೪೭ರ ನವಂಬರ ೨೧ರಂದು ಬಿಡುಗಡೆಯಾಯಿತು. ಅದಾಗಿ ೨೪ ದಿನಗಳ ಬಳಿಕ ಡಿಸೆಂಬರ ೧೫ರಂದು ಭಾರತದ ರಾಷ್ಟ್ರೀಯ ಚಿಹ್ನೆಯಾದ ಅಶೋಕ ಸ್ತಂಭದ ಮೇಲಿರುವ ಚತುರ್ಮುಖ ಸಿಂಹಗಳ ಚಿತ್ರವನ್ನು ಹೊತ್ತು ಎರಡನೆಯ ಅಂಚೆಚೀಟಿ ಹೊರಬಂದಿತು.

ಈ ಅಂಚೆಚೀಟಿಗಳಲ್ಲಿ ಬಳಸಿದ ಚಿತ್ರವು ಭಾರತದ ಭಾರತದ ರಾಷ್ಟ್ರೀಯ ಚಿಹ್ನೆಯದ್ದಾಗಿದೆ. ಮೌರ್ಯ ವಂಶದ ಚಕ್ರವರ್ತಿ ಸಾಮ್ರಾಟ ಅಶೋಕನು ವಾರಣಾಸಿಯ ಬಳಿಯ ಸಾರಾನಾಥದಲ್ಲಿ ಸ್ಥಾಪಿಸಿದ ಕಂಬದ ತುದಿಯಲ್ಲಿನ ನಾಲ್ಕು ಮುಖದ ಸಿಂಹದ ಚಿತ್ರವನ್ನು ನಮ್ಮ ರಾಷ್ಟ್ರಚಿಹ್ನೆಯಲ್ಲಿ ಅಳವಡಿಸಿಕೊಳ್ಳಲಾಗಿದೆ. ಮೌರ್ಯ ಸಾಮ್ರಾಟ ಚಂದ್ರಗುಪ್ತನ ಮೊಮ್ಮಗನೂ, ಬಿಂದುಸಾರನ ಮಗನೂ ಆಗಿದ್ದ ಅಶೋಕನು ಕಳಿಂಗ ರಾಜ್ಯದ ಮೇಲೆ ದಂಡೆತ್ತಿಹೋದಾಗ ನಡೆದ ಲಕ್ಷಾಂತರ ಸೈನಿಕರ ಮಾರಣಹೋಮ, ಹರಿದ ನೆತ್ತರಿನ ಕೋಡಿಯನ್ನು ಕಂಡು ಜಿಗುಪ್ಸೆಗೊಂಡು ಬೌದ್ಧಮತವನ್ನು ಸ್ವೀಕರಿಸುತ್ತಾನೆ. ತಾನು ನಂಬಿದ ತತ್ವಗಳನ್ನು ಪ್ರಸಾರಮಾಡಲು ಅನೇಕ ಶಿಲಾಶಾಸನಗಳನ್ನೂ, ಸ್ಥೂಪಗಳನ್ನೂ, ಕಂಬಗಳನ್ನೂ ಸ್ಥಾಪಿಸುತ್ತಾನೆ. 

## ನೋಡಿ
*ಭಾರತ ಗಣರಾಜ್ಯದ ಇತಿಹಾಸ

## ಉಲ್ಲೇಖಗಳು 
ವರ್ಗ:ರಾಷ್ಟ್ರೀಯ ಚಿಹ್ನೆಗಳು
ಚಿಹ್ನೆ
ಉಪ ದಿಕ್ಕುಗಳು

ಉಪ ದಿಕ್ಕುಗಳು ನಾಲ್ಕು. ಆಗ್ನೇಯ, ಈಶಾನ್ಯ, ನೈರುತ್ಯ ಮತ್ತು ವಾಯುವ್ಯ.

ವರ್ಗ:ದಿಕ್ಕುಗಳು
ನೂರ್-ಸುಲ್ತಾನ್

**ನೂರ್-ಸುಲ್ತಾನ್** (ಕಜಾಕ್ ಭಾಷೆ ಮತ್ತು ರಷ್ಯಾದ ಭಾಷೆ: Нұр-Сұлтан; ಹಿಂದಿನ ಹೆಸರುಗಳು: **ಅಕ್ಮೋಲಾ**, **ಅಕ್ಮೋಲಿಂಸ್ಕ್**, **ತ್ಸೆಲಿನೋಗ್ರ್ಯಾಡ್**, **ಅಖ್ಮೋಲಾ**, ಮತ್ತು **ಅಸ್ತಾನ**), ಕಜಾಕಸ್ಥಾನ್ ದೇಶದ ರಾಜಧಾನಿ ಮತ್ತು ಆಲಮಟ್ಟಿ ನಂತರ ಅದರ ೨ನೆಯ ಅತ್ಯಂತ ದೊಡ್ಡ ನಗರ. ಇದು ಕಜಾಕಸ್ಥಾನ್ನ ಉತ್ತರ-ಮಧ್ಯ ಭಾಗದಲ್ಲಿ ಸ್ಥಿತವಾಗಿದ್ದು ಇದರ ಜನಸಂಖ್ಯೆಯು ಸುಮಾರು ೬೦೦,೨೦೦ ಆಗಿದೆ.
## ಉಲ್ಲೇಖಗಳು 
## ಹೊರಗಿನ ಸಂಪರ್ಕಗಳು 
* ಅಸ್ತಾನ ನಗರ  ಅಧಿಕೃತ ಅಂತ್ರಜಾಲ ತಾಣ
* ಅಸ್ತಾನ ಅಂತರ್ರಾಷ್ಟ್ರೀಯ ವಿಮಾನ ನಿಲ್ದಾಣ  (ಅಧಿಕೃತ ತಾಣ)

ವರ್ಗ:ಏಷ್ಯಾ ಖಂಡದ ರಾಜಧಾನಿ ನಗರಗಳು
ವರ್ಗ:ಏಷ್ಯಾ ಖಂಡದ ನಗರಗಳು
ಬಿಷ್ಕೆಕ್

**ಬಿಷ್ಕೆಕ್** (ರಷ್ಯಾದ ಭಾಷೆ ಮತ್ತು ಕಿರ್ಗಿಜ್ ಭಾಷೆ: Бишкек) ಕಿರ್ಗಿಸ್ಥಾನ್ ದೇಶದ ರಾಜಧಾನಿ ಮತ್ತು ಅದರ ಅತ್ಯಂತ ದೊಡ್ಡ ಹಾಗು ಪ್ರಮುಖ ನಗರ. ೧೮೭೮ರಲ್ಲಿ **ಪಿಷ್ಪೆಕ್** (Пишпек), ಎಂಬ ಹೆಸರಿನಿಂದ ಸ್ಥಾಪಿತವಾದ ಈ ನಗರ, ೧೯೨೬ರಿಂದ ೧೯೯೧ರವರೆಗೆ **ಫ್ರುಂಜ್** (Фрунзе) ಎಂದು ಕರೆಯಲ್ಪಡುತ್ತಿತ್ತು.

## ಹೊರಗಿನ ಸಂಪರ್ಕಗಳು 
* 

ವರ್ಗ:ಏಷ್ಯಾ ಖಂಡದ ರಾಜಧಾನಿ ನಗರಗಳು
ದುಶಾಂಬೆ

**ದುಶಾಂಬೆ** (ತಾಜಿಕ್ ಭಾಷೆ:Душанбе; ೧೯೨೯ರವರೆಗೆ **ದ್ಯುಶಾಂಬೆ**, ೧೯೬೧ರವರೆಗೆ **ಸ್ಟಾಲಿನಾಬಾದ್** ), ತಾಜಿಕಿಸ್ಥಾನ್ ದೇಶದ ರಾಜಧಾನಿ ಮತ್ತು ಅದರ ಅತ್ಯಂತ ದೊಡ್ಡ ಹಾಗು ಪ್ರಮುಖ ನಗರ. ಇದರ ಜನಸಂಖ್ಯೆ ೬೭೯,೪೦೦(೨೦೦೮ ಅಂದಾಜು). ದುಶಾಂಬೆ ಎಂದರೆ ತಾಜಿಕ್ ಭಾಷೆಯಲ್ಲಿ *ಸೋಮವಾರ* ಎಂದು ಅರ್ಥ. ಸೋಮವಾರದಂದು ಈ ನಗರದಲ್ಲಿ ನಡೆಯುತ್ತಿದ್ದ ಜಾತ್ರೆಯಿಂದಾಗಿ ದುಶಾಂಬೆ ಎಂದು ಹೆಸರಿಸಲಾಗಿದೆ.

## ಉಲ್ಲೇಖಗಳು 
## ಹೊರಗಿನ ಸಂಪರ್ಕಗಳು 
* ದುಶಾಂಬೆ ಮಾರ್ಗದರ್ಶಿ 
* ಎನ್ಸೈಕ್ಲೋಪೀಡಿಯ ಇರಾನಿಕಾದಲ್ಲಿ ದುಶಾಂಬೆ 
* 

ವರ್ಗ:ಏಷ್ಯಾ ಖಂಡದ ರಾಜಧಾನಿ ನಗರಗಳು
ವರ್ಗ:ಏಷ್ಯಾ ಖಂಡದ ನಗರಗಳು
ಅಶ್ಗಾಬಾತ್

**ಅಶ್ಗಾಬಾತ್** (ತುರ್ಕ್‌ಮೇನಿಸ್ತಾನ್‌ನ ಭಾಷೆ:Aşgabat, ಹಳೆಯ ಹೆಸರು **ಪೊಲ್ತೊರಾತ್ಸ್ಕ್** ೧೯೧೯ರಿಂದ ೧೯೨೭ರವರೆಗೆ), ಮಧ್ಯ ಏಷ್ಯಾದಲ್ಲಿರುವ ತುರ್ಕ್ಮೇನಿಸ್ಥಾನ್ ದೇಶದ ರಾಜಧಾನಿ ಮತ್ತು ಅದರ ಅತ್ಯಂತ ದೊಡ್ಡ ಹಾಗು ಪ್ರಮುಖ ನಗರ. ಇದರ ಜನಸಂಖ್ಯೆ ೬೯೫,೩೦೦(೨೦೦೧ ಸೆನ್ಸಸ್) ಆಗಿದ್ದು, ಕರಾ ಕಂ ಮರುಭೂಮಿ ಮತ್ತು ಕೋಪೆತ್ ದಾಗ್ ಪರ್ವತ ಶ್ರೇಣಿಯ ಮಧ್ಯದಲ್ಲಿ ಸ್ಥಿತವಾಗಿದೆ. ಇದು ಇರಾನ್ ದೇಶದ ೨ನೆಯ ದೊಡ್ಡ ನಗರವಾಗಿರುವ ಮಶ್ಶಾದ್ನಿಂದ ೨೫೦ ಕಿ.ಮಿ ದೂರದಲ್ಲಿದೆ.
## ನಗರ ನೋಟ 

|ಸ್ವಾತಂತ್ರ್ಯ ಮತ್ತು ಶಾಂತಿ ಸ್ಮಾರಕ
|Türkmenbaşy ಅರಮನೆ
Image:Ashgabat SPOT 1090.jpg|ಅಶ್ಗಾಬಾತ್: ಉಪಗ್ರಹ ಚಿತ್ರ

ವರ್ಗ:ಏಷ್ಯಾ ಖಂಡದ ರಾಜಧಾನಿ ನಗರಗಳು
ಸರಳೀಕೃತ ಚೀನಿ ಅಕ್ಷರಗಳು

**ಸರಳೀಕೃತ ಚೀನಿ ಅಕ್ಷರಗಳು** ( *ಅಥವಾ* ) ಚೀನಿ ಭಾಷೆಯನ್ನು ಬರೆಯುಲು ಉಪಯೋಗಿಸಲಾಗುವ ಎರಡು ಅಕ್ಷರಮಾಲೆಗಳಲ್ಲಿ ಒಂದು. ಇದನ್ನು ಪ್ರಮುಖವಾಗಿ ಚೀನಿ ಜನರ ಗಣರಾಜ್ಯದ ಸರ್ಕಾರವು ಸಾಕ್ಷರತೆಯನ್ನು ಹೆಚ್ಚಿಸಲು ಉಪಯೋಗಿಸುತ್ತದೆ.

ವರ್ಗ:ಚೀನಿ-ಟಿಬೆಟನ್ ಭಾಷೆಗಳು
ವರ್ಗ:ಅಕ್ಷರಮಾಲೆಗಳು
ವರ್ಗ:ಚೀನಾ
ಅಡಿಸ್ ಅಬಾಬ

right|thumbnail|ಅಡಿಸ್ ಅಬಾಬ
'**ಅಡಿಸ್ ಅಬಾಬ**' ಇತಿಯೋಪಿಯದ ರಾಜಧಾನಿ.೨೦೦೭ ರ ಜನಗಣತಿಯಂತೆ **೨,೭೩೮,೨೪೮** ಜನಸಂಖ್ಯೆ ಇದೆ. ಇತಿಯೋಪಿಯಾದ ಅತ್ಯಂತ ದೊಡ್ಡ ಪಟ್ಟಣವೂ ಕೂಡ ಆಗಿದೆ.೧೮೮೭ ರಲ್ಲಿ ಎರಡನೆಯ ಮನೇಲಿಕ್ ಇದನ್ನು ನಿರ್ಮಿಸಿದನು.**ಅಡಿಸ್ ಅಬಾಬ** ಅಥವಾ **ಅಡಿಸ್ ಅಬೆಬ** (ಅಧಿಕೃತ ಬಳಸುವ ಕಾಗುಣಿತ ಇಥಿಯೋಪಿಯನ್ ಮ್ಯಾಪಿಂಗ್ ಪ್ರಾಧಿಕಾರ ) ಎ೦ದು ಕರೆಯುತ್ತ್ರೆ."ಹೊಸ ಹೂವು"; ಒರೊಮೊ "ನೈಸರ್ಗಿಕ ಸ್ಪ್ರಿಂಗ್ (ರು)"  ರಾಜಧಾನಿ ಮತ್ತು ದೊಡ್ಡ ನಗರ ಇಥಿಯೋಪಿಯ . ಇದು ೩.೮% ವಾರ್ಷಿಕ ಪ್ರಗತಿ ದರವು ೨00೭ ಜನಗಣತಿಯನ್ನು ಪ್ರಕಾರ ೩.೩೮೪.೫೬೯ ಜನಸಂಖ್ಯೆಯನ್ನು ಹೊಂದಿದೆ. ಈ ಸಂಖ್ಯೆ ಪ್ರಕಟವಾದ ಮೂಲ ೨.೭೩೮.೨೪೮ ವ್ಯಕ್ತಿಯಾಗಿದ್ದ ಹೆಚ್ಚಿದ ಮತ್ತು ಇನ್ನೂ ಹೆಚ್ಚಾಗಿ ಕಡೆಗಣಿಸುವಂತಿಲ್ಲ ಕಾಣುತ್ತದೆ ಮಾಡಲಾಗಿದೆ. 

ಒಂದು ಎಂದು ಸನ್ನದು ನಗರ *,* ಅಡಿಸ್ ಅಬಾಬ ನಗರ ಮತ್ತು ಎರಡೂ ಸ್ಥಾನಮಾನ ಪಡೆದಿದೆ ರಾಜ್ಯದ . ಅಲ್ಲಿ ಇದುಆಫ್ರಿಕನ್ ಯೂನಿಯನ್ ಮತ್ತು ಅದರ ಹಿಂದಿನ  ಆಧರಿಸಿತ್ತು. ಇದು ಪ್ರಧಾನ ಸಹ ಆಯೋಜಿಸುತ್ತದೆ ಆಫ್ರಿಕಾ ವಿಶ್ವಸಂಸ್ಥೆಯ ಆರ್ಥಿಕ ಆಯೋಗದ (ಇಸಿಎ) ಮತ್ತು ಹಲವಾರು ಇತರ ಐರೋಪ್ಯ ಮತ್ತು ಅಂತರರಾಷ್ಟ್ರೀಯ ಸಂಸ್ಥೆಗಳು. ಅಡಿಸ್ ಅಬಾಬ ಆದ್ದರಿಂದ ಹೆಚ್ಚಾಗಿ ಖಂಡದ ಅದರ ಐತಿಹಾಸಿಕ ರಾಯಭಾರ ಮತ್ತು ರಾಜಕೀಯ ಮಹತ್ವ "ಆಫ್ರಿಕಾ ರಾಜಕೀಯ ರಾಜಧಾನಿ" ಎಂದು ಕರೆಯಲಾಗುತ್ತದೆ. 

ನಗರದ ಇಥಿಯೋಪಿಯ ವಿವಿಧ ಪ್ರದೇಶಗಳ ಜನರು ಜನಸಂಖ್ಯೆ ಇದೆ. ಇದು ನೆಲೆಯಾಗಿದೆ ಅಡಿಸ್ ಅಬಾಬ ವಿಶ್ವವಿದ್ಯಾಲಯ . ಫೆಡರೇಶನ್ ಕೆಮಿಸ್ಟ್ರಿ  ಮತ್ತು ಆಫ್ರಿಕಾ ಪ್ರೆಸ್ ಇನ್ಸ್ಟಿಟ್ಯೂಟ್ ಆಫ್ ಹಾರ್ನ್ (ಎಚ್ಎಪಿಐ) ಆಫ್ರಿಕನ್ ಸೊಸೈಟೀಸ್ ಅಡಿಸ್ ಅಬಾಬರಲ್ಲಿ ಕೇಂದ್ರಕಾರ್ಯಾಲಯ ಹೊಂದಿವೆ. 

## ಭೂಗೋಳ:- 
ಅಡಿಸ್ ಅಬಾಬ ೨೩೦೦ ಮೀಟರ್ (೭೫೦೦ ಅಡಿ) ಎತ್ತರದಲ್ಲಿದೆ ನೆಲೆಗೊಂಡಿದೆ ಮತ್ತು ಇದೆ ಹುಲ್ಲುಗಾವಲು ಬಯೋಮ್, ಆಗಿದೆ ೯ ° ೧'೪೮ "ಎನ್ ೩೮ ° ೪೪'೨೪" ಇ ಕಕ್ಷೆಗಳು : ೯ ° ೧'೪೮ "ಎನ್ ೩೮ ° ೪೪'೨೪" ಇ.  ನಗರದ ಬುಡದಲ್ಲಿ ನೆಲೆಸಿದೆ ಮೌಂಟ್ ಎನ್ಟೊ ಮತ್ತು ಜಲಾನಯನ ಭಾಗವಾಗಿದೆ ಅಲೆಯು ತೊಳೆಯುವಂಥ . ತನ್ನ ಕಡಿಮೆ ಪಾಯಿಂಟ್ ಗೆ, ಸುಮಾರು ಬೋಲೆ ಅಂತರರಾಷ್ಟ್ರೀಯ ವಿಮಾನ ದಕ್ಷಿಣ ಹೊರವಲಯದಲ್ಲಿ ಸಮುದ್ರ ಮಟ್ಟದಿಂದ ೨,೩೨೬ ಮೀಟರ್ (೭,೬೩೧ ಅಡಿ) ನಲ್ಲಿ, ನಗರದಲ್ಲಿ ೩,೦೦೦ ಮೀಟರ್ (೯೮೦೦ ಅಡಿ) ಇದೆ ಎನ್ಟೊ ಪರ್ವತಗಳು ಉತ್ತರಕ್ಕೆ.

### ಹವಾಮಾನ:- 
10 ° ಸಿ (18 ° ಎಫ಼್).

* 

ವರ್ಗ:ಆಫ್ರಿಕ ಖಂಡದ ಪ್ರಮುಖ ನಗರಗಳು
ಪ್ಯೊನ್ಗ್ಯಾಂಗ್

**ಪ್ಯೊನ್ಗ್ಯಾಂಗ್** ಉತ್ತರ ಕೊರಿಯಾ ದೇಶದ ರಾಜಧಾನಿ ಮತ್ತು ಅದರ ಅತ್ಯಂತ ದೊಡ್ಡ ನಗರ. ತೇಡೊಂಗ್ ನದಿಯ ತಟದಲ್ಲಿ ಸ್ಥಿತವಾಗಿರುವ ಈ ನಗರದ ಅಧಿಕೃತ ಜನಸಂಖ್ಯೆಯನ್ನು ಸರ್ಕಾರವು ಬಹಿರಂಗ ಮಾಡಿಲ್ಲವಾದರೂ *ಚೊಂಗ್ರಿಯಾನ್* ಎಂಬ ಸಂಸ್ಥೆಯ ಪ್ರಕಾರ ೨೦೦೩ರಲ್ಲಿ ೩.೮ ದಶಲಕ್ಷವಾಗಿತ್ತು. ದಂತಕಥೆಗಳ ಪ್ರಕಾರ ಈ ನಗರವನ್ನು ೨೩೩೩ ಬಿ.ಸಿ ಯಲ್ಲಿ *ವ್ಯಾಂಗ್ಗೊಮ್ಸೊಂನ್ಗ್* ಎಂಬ ಹೆಸರಿನಲ್ಲಿ ಸ್ಥಾಪಿಸಲಾಗಿತ್ತು.

## ಪ್ರಮುಖ ಸ್ಥಳಗಳು 

|**ಜುಚೆ ಟವರ್**
Image:PyongYang-Arch of Triumph.jpg|ಆರ್ಚ್ ಆಫ್ ಟ್ರೈಯಮ್ಫ್ (ಗೆಲುವಿನ ಕಮಾನು)
Image:Arch of Reunification.jpg|ಆರ್ಚ್ ಆಫ್ ರೀ-ಯುನಿಫಿಕೇಷನ್ (ಪುನರೇಕೀಕರಣದ ಕಮಾನು)
Image:May-day Stadium at night.jpg|ರುಂಗ್ರಾಡೊ ಮೇ ಡೇ ಕ್ರೀಡಾಂಗಣ
Image:Kumsusan Memorial Palace, Pyongyang.jpg|ಕುಂಸುಸಾನ್ ಸ್ಮಾರಕ ಅರಮನೆ
Image:Tomb of King Tongmyong, Pyongyang, North Korea-2.jpg|ರಾಜ ಟೊಂಗ್ಮ್ಯೊಂಗ್‌ನ ಸಮಾಧಿ

## ಹೊರಗಿನ ಸಂಪರ್ಕಗಳು 
* 

ವರ್ಗ:ಏಷ್ಯಾ ಖಂಡದ ರಾಜಧಾನಿ ನಗರಗಳು
ವರ್ಗ:ಏಷ್ಯಾ ಖಂಡದ ನಗರಗಳು
ಮತದಾನ

**ಮತದಾನ**ವು ಜನತೆಯು ಯಾವುದಾದರೂ ವಿಷಯ, ಅಥವಾ ಅಭ್ಯರ್ಥಿಗಳ ಬಗ್ಗೆ ತಮ್ಮ ನಿರ್ಣಯಗಳನ್ನು ಸೂಚಿಸಲು ಅನುವು ಮಾಡಿಕೊಡುವ ಒಂದು ಪ್ರಕ್ರಿಯೆ. ಜನತಂತ್ರಗಳ ಚುನಾವಣೆಗಳಲ್ಲಿ ಮತದಾನ ಪ್ರಮುಖ ಅಂಗ. ಮತದಾನ ಮಾಡುವುದು ಪ್ರತಿಯೊಬ್ಬ ಭಾರತೀಯರ ಹಕ್ಕು ಮತ್ತು ಕರ್ತವ್ಯ. ಮತದಾನ ಮಾಡಲು ಭಾರತೀಯ ಪ್ರಜೆ ಹದಿನೆಂಟು ವಯಸ್ಸಿನವನಾಗಿರಬೇಕು ಅಥವಾ ಹದಿನೆಂಟಕ್ಕು ಹೆಚ್ಚಿನ ವಯಸ್ಸಾಗಿರಬೇಕು.ಮತದಾನವನ್ನು ನಾಲ್ಕು ರೀತಿಯಲ್ಲಿ ವಿಂಗಡಿಸಬಹುದು, ಅವುಗಳು, ಫೈರ್ ಮತದಾನ, ನೆಗಟೀವ್ ಮತದಾನ, ಪ್ರಾಕ್ಸಿ ಮತದಾನ, ಆಂಟಿ ಮತದಾನ. ಮತದಾನದ ಸಮಯದಲ್ಲಿ ಪಕ್ಷಪಾತ ನಡೆಯಲು ಅವಕಾಶ ನೀಡಬಾರದು. ಜಾತಿ, ಧರ್ಮ, ಹಣ, ಅಂತಸ್ತು ಇವುಗಳು ಯಾವುದೂ ಜನರ ಮನಸ್ಸಿಗೆ ಬರಕೂಡದು.  ಪ್ರಜಾಪ್ರಭುತ್ವದಲ್ಲಿ ಮತದಾನ ಹಾಗೂ ಚುನಾವಣೆ ಒoದೇ ನಾಣ್ಯದ ಎರಡು ಮುಖಗಳಿದ್ದಂತೆ.

ವರ್ಗ:ಚುನಾವಣೆ
ವರ್ಗ:ರಾಜಕೀಯ

## ಬಾಹ್ಯ ಕೊಂಡಿಗಳು
* A history of voting in the United States from the .
* A New Nation Votes: American Elections Returns 1787-1825 
* Can I Vote?—a nonpartisan US resource for registering to vote and finding your polling place from the National Association of Secretaries of State.
* The Canadian Museum of Civilization — A History of the Vote in Canada

## ಉಲ್ಲೇಖ
ಜಾನ್ ಹೊವರ್ಡ್

**ಜಾನ್ ವಿನ್ಸ್ಟನ್ ಹೊವರ್ಡ್** AC (ಹುಟ್ಟು ಜುಲೈ ೨೬, ೧೯೩೯) ಆಸ್ಟ್ರೇಲಿಯದ ೨೫ನೇ ಪ್ರಧಾನ ಮಂತ್ರಿಯಾಗಿ ಮಾರ್ಚ್ ೧೧, ೧೯೯೬ ಇಂದ ಡಿಸೆಂಬರ್ ೩, ೨೦೦೭ ವರೆಗೆ ಅಧಿಕಾರ ಹೊಂದಿದ್ದವರು. 

ವರ್ಗ:ಆಸ್ಟ್ರೇಲಿಯ
ವರ್ಗ:ಪ್ರಧಾನ ಮಂತ್ರಿಗಳು
ಢಾಕಾ

thumb|300px|left
**ಢಾಕಾ** (ಬಾಂಗ್ಲ: ঢাকা) ನಗರವು ಬಾಂಗ್ಲಾದೇಶ ದೇಶದ ರಾಜಧಾನಿ ಮತ್ತು ಢಾಕಾ ಜಿಲ್ಲೆಯ ಪ್ರಮುಖ ನಗರ. ಢಾಕಾ ನಗರವು ದಕ್ಷಿಣ ಏಷ್ಯಾದ ಪ್ರಮುಖ ನಗರಗಳಲ್ಲೊಂದು. ಬುರಿಗಂಗಾ ನದಿಯ ದಂಡೆಯ ಮೇಲೆ ಸ್ಥಿತವಾಗಿರುವ ಈ ಊರು ೧೨ದಶಲಕ್ಷ ಜನಸಂಖ್ಯೆಯನ್ನು ಹೊಂದಿದ್ದು ಬಾಂಗ್ಲಾದೇಶದ ಅತ್ಯಂತ ದೊಡ್ಡ ನಗರವಾಗಿದೆ. 

## ಉಲ್ಲೇಖಗಳು 
## ಹೊರಗಿನ ಸಂಪರ್ಕಗಳು 
* ಢಾಕಾ ನಗರ ಪಾಲಿಕೆ

ವರ್ಗ:ಏಷ್ಯಾ ಖಂಡದ ರಾಜಧಾನಿ ನಗರಗಳು
ವರ್ಗ:ಏಷ್ಯಾ ಖಂಡದ ನಗರಗಳು
ತೆಹ್ರಾನ್

**ತೆಹ್ರಾನ್** (ಅಥವಾ *ತೆಹೆರಾನ್*) (ಪರ್ಶಿಯನ್ ಭಾಷೆ:تهران) ನಗರವು ಇರಾನ್ ದೇಶದ ರಾಜಧಾನಿ ಮತ್ತು ಅದರ ಅತ್ಯಂತ ದೊಡ್ಡ ನಗರವಾಗಿದ್ದು, ತೆಹ್ರಾನ್ ಪ್ರಾಂತ್ಯದ ಆಡಳಿತ ಕೇಂದ್ರವಾಗಿದೆ. ಮಧ್ಯ ಪ್ರಾಚ್ಯದ ಅತೀ ಎತ್ತರ ಪ್ರದೇಶವಾಗಿರುವ ಅಲ್ಬೊರ್ಜ್ ಪರ್ವತ ಶ್ರೇಣಿಯ(೧,೧೯೧ ಮೀ, ೩೯೦೦ಅಡಿ) ಬುಡದಲ್ಲಿರುವ  ತೆಹ್ರಾನ್ ನಗರವು ಮಧ್ಯ ಪ್ರಾಚ್ಯದ ಪ್ರಮುಖ ನಗರಗಳಲ್ಲಿ ಒಂದಾಗಿದೆ. ತೆಹ್ರಾನ್ ನಗರವು ಸ್ಕೀ ರೆಸಾರ್ಟ್ಗಳು, ದೊಡ್ಡ ವಸ್ತುಸಂಗ್ರಹಾಲಯಗಳು, ಕಲಾಕೇಂದ್ರಗಳು ಮತ್ತು ಅರಮನೆಗಳಿಗೆ ಪ್ರಸ್ಸಿದ್ದವಾಗಿದೆ. ಇದರ ಜನಸಂಖ್ಯೆಯು ೭,೪೦೪,೫೧೫ ಆಗಿದ್ದು, ಬೃಹತ್ ತೆಹ್ರಾನ್‌ನ ಜನಸಂಖ್ಯೆಯು ೧೫ ದಶಲಕ್ಷಕಿಂತಲೂ ಹೆಚ್ಚ್ಚಾಗಿದೆ.

## ತೆಹ್ರಾನ್‌ನ ಕಟ್ಟಡಗಳು 

Image:Building-k.jpg|ಕೇಶವರ್ಜ್ ಬುಲವಾರ್ಡ್
Image:BorjeSefidTehran.jpg|ಪಸ್ದರನ್ ಅವೆನ್ಯುನಲ್ಲಿರುವ ಬೊರ್ಜ್-ಎ-ಸೆಫಿದ್ ಕಟ್ಟಡ
Image:Elahiyeh.gif|ಎಲಾಹಿಯೆಹ್ ಪ್ರದೇಶದ ಗಗನಚುಂಬಿ ಕಟ್ಟಡಗಳು

## ಸಹೋದರಿ ನಗರಗಳು 
* 20px| ಬೀಜಿಂಗ್, ಚೀನ (೨೦೦೬) http://www.danwei.org/archives/001506.html 
* 20px| ಕಾರ್ಕಸ್, ವೆನೆಜುವೆಲಾ (೨೦೦೫) http://www.irna.ir/en/news/view/line-22/0507290705201848.htm 
* 20px| ಹವಾನ, ಕ್ಯೂಬಾ (೨೦೦೧) http://www.payvand.com/news/01/mar/1053.html 
* 20px ಲಂಡನ್, ಯುನೈಟೆಡ್ ಕಿಂಗ್ಡಮ್ (೧೯ ಮಾರ್ಚ್ ೧೯೯೩) 
* 20px| ಲಾಸ್ ಏಂಜಲೀಸ್, ಅಮೇರಿಕ (೨೬ ಮೇ ೧೯೭೨)http://www.lacity.org/SisterCities/ 
* 20px| ಪ್ರಿಟೋರಿಯ, ದಕ್ಷಿಣ ಆಫ್ರಿಕಾ (೨೦೦೨) http://www.dfa.gov.za/foreign/Multilateral/profiles/persian.htm
* 20px ಮಾಸ್ಕೋ, ರಷ್ಯಾ (೨೦೦೪)  http://el.mos.ru/cgi-bin/pbl_web?vid=2&osn_id=0&id_rub=2368&news_unom=35877 
* 20px| ಮಿನ್ಸ್ಕ್, ಬೆಲಾರೂಸ್ (೨೦೦೬) http://www.mtsmondo.com/news/world/story.php?vest=35911

## ಚಿತ್ರಗಳು 
 
Image:Tehran Hasanabad.jpg|ಹಸನ್ ಅಬಾದ್ ಪ್ರದೇಶ
Image:Pasdaran_Street_Tehran.jpg|ಫರ್ಮಾನಿಯೆಃ
Image:Tehran-Alborz-March_2006.jpg|ಇರಾನ್ ದೇಶವು ಪಶ್ಚಿಮ ಏಷ್ಯಾದಲ್ಲಿ ಅತ್ಯಂತ ಹೆಚ್ಚು ರಾಷ್ಟ್ರೀಯ ಹೆದ್ದಾರಿಗಳ ಸಂಪರ್ಕವನ್ನು ಹೊಂದಿದೆ.
Image:Azadi_Monument.jpg|ಆಜಾದಿ ಟವರ್ ಚೌಕ
Image:Valieasr.jpg|ತೆಹ್ರಾನ್ ನಗರದ ಒಂದು ಜನನಿಭಿಡ ಪ್ರದೇಶ
Image:Tehran &Milad Tower In Night.jpg|ರಾತ್ರಿಯಲ್ಲಿ ತೆಹ್ರಾನ್ ನಗರ

### ಪಕ್ಷಿನೋಟ 
1100px|ತೆಹ್ರಾನ್ ನಗರದ ಪಕ್ಷಿನೋಟ.

1100px|ರಾತ್ರಿಯಲ್ಲಿ ತೆಹ್ರಾನ್ ನಗರದ ಪಕ್ಷಿನೋಟ.

## ಉಲ್ಲೇಖಗಳು 
## ಹೊರಗಿನ ಸಂಪರ್ಕಗಳು 
* ಗೂಗಲ್ ಮ್ಯಾಪ್ - ತೆಹ್ರಾನ್ (ಚಿತ್ರಗಳೊಂದಿಗೆ)
* ತೆಹ್ರಾನ್‌ನ ನಕ್ಷೆ 
* ತೆಹ್ರಾನ್ ಪುರಸಭೆ ಅಂತರಜಾಲ ತಾಣ

ವರ್ಗ:ಏಷ್ಯಾ ಖಂಡದ ನಗರಗಳು
ವರ್ಗ:ಏಷ್ಯಾ ಖಂಡದ ರಾಜಧಾನಿ ನಗರಗಳು
ಶೇಕ್ ಹಸೀನ

**ಶೇಕ್ ಹಸೀನ ವಜೀದ್** (, ಹುಟ್ಟು ಸೆಪ್ಟೆಂಬರ್ ೨೮, ೧೯೪೭) ಬಾಂಗ್ಲಾದೇಶದ ಪ್ರಸಕ್ತ ಪ್ರಧಾನ ಮಂತ್ರಿ. ಈಕೆ ೧೯೮೧ರಿಂದ ಬಾಂಗ್ಲಾದೇಶ ಅವಾಮಿ ಲೀಗ್ ಪಕ್ಷದ ಅಧ್ಯಕ್ಷೆಯಾಗಿದ್ದಾರೆ. ಬಾಂಗ್ಲಾದೇಶದ ಸ್ಥಾಪಕ ಶೇಕ್ ಮುಜೀಬುರ್ ರೆಹ್ಮಾನ್ ಅವರ ಹಿರಿಯ ಸಂತತಿ ಈಕೆ. ಇದಕ್ಕೆ ಮೊದಲು ೧೯೯೬ರಿಂದ ೨೦೦೧ರವರೆಗೆ ಆಗಲೆ ಪ್ರಧಾನ ಮಂತ್ರಿಯಾಗಿದ್ದವರು.

## ಉಲ್ಲೇಖಗಳು 
ವರ್ಗ:ಬಾಂಗ್ಲಾದೇಶ
ವರ್ಗ:ಮಹಿಳಾ ರಾಷ್ಟ್ರಾಧ್ಯಕ್ಷರು
ವಡೆ

thumb|ಮಸಾಲ ವಡೆ
**ವಡೆ** (ತಮಿಳು: வடை, ಮಲಯಾಳಂ: വട), ದಕ್ಷಿಣ ಭಾರತದ ಒಂದು ಸಾಂಪ್ರದಾಯಿಕ ಹಾಗು ರುಚಿಕರವಾದ ತಿನಿಸು. .

## ವಡೆಯ ಬಗೆಗಳು 
* ಉದ್ದಿನ ವಡೆ
* ಮೊಸರು ವಡೆ
* 
* ಮದ್ದೂರು ವಡೆ
* ಮಸಾಲೆ ವಡೆ
* ಬಟಾಟ ವಡೆ
* ರವೆ ವಡೆ/ಬೋಂಡಾ
* ಆಂಬೊಡೆ

## ಉಲ್ಲೇಖಗಳು

## ಹೊರಗಿನ ಸಂಪರ್ಕಗಳು 
*ವಡೆ ತಯಾರಿಸುವ ವಿಧಾನ
*ಉದ್ದಿನವಡೆ ಮತ್ತು ಮೊಸರು ವಡೆ ತಯಾರಿಕೆ ವಿಧಾನ

ವರ್ಗ:ಖಾದ್ಯ, ತಿನಿಸು
ಬಾಗೇಪಲ್ಲಿ

**ಬಾಗೇಪಲ್ಲಿ** ಕರ್ನಾಟಕ ರಾಜ್ಯದ ಚಿಕ್ಕಬಳ್ಳಾಪುರ ಜಿಲ್ಲೆಯ ತಾಲ್ಲೂಕು ಕೇಂದ್ರ. ಇದು ಬೆಂಗಳೂರಿನಿಂದ ೧೦೦ಕಿ.ಮಿ ದೂರದಲ್ಲಿ ಬೆಂಗಳೂರು-ಹೈದರಾಬಾದ್ ರಾಷ್ಟ್ರೀಯ ಹೆದ್ದಾರಿಯಲ್ಲಿ ಸ್ಥಿತವಾಗಿದೆ. ಈ ಊರಿನ ಹಳೆಯ ಹೆಸರು ಅ೦ದರೆ ಸುಮಾರು ೫ ರಿಂದ ೭ ಶತಮಾನಗಳ ಹಿ೦ದೆ ***ಬಾಗಿನ ಕೊಟ್ಟ ಹಳ್ಳಿ***.  ಹಿ೦ದಿನ ಪಾಳೇಗಾರರು ತಮ್ಮ ಮಗಳಿಗೆ ಬಾಗಿನವಾಗಿ ಕೊಟ್ಟಂತಾ ಹಳ್ಳಿ..  ಶತ ಶತಮಾನಗಳಿ೦ದ ಈ ಪ್ರದೇಶದಲ್ಲಿ ಕನ್ನಡ ಬಾಷೆ ಆಡು ಬಾಷೆಯಾಗಿತ್ತು, ಆದರೆ ಸುಮಾರು ೨ ಶತಮಾನಗಳಿ೦ದ ತೆಲುಗು ಭಾಷಿಕರ ಹೆಚ್ಚಿನ ವಲಸೆಯ ಕಾರಣ, ಹಾಗು ಆ೦ದ್ರಪ್ರದೇಶದ ಗಡಿಯ ಕಾರಣ, ತೆಲುಗು ಬಾಷಿಕರು ಹೆಚ್ಚು.   
ಈಗ ಇದು ತಾಲ್ಲುಕು ಕೇ೦ದ್ರವಾಗಿದ್ದು  ಪ್ರಮುಖ ಊರುಗಳಾದ ಗೂಳೂರು, ಚೇಳೂರು, ಪಾತಪಾಳ್ಯ, ಮಿಟ್ಟೇಮರಿ, ಬಿಳ್ಳೂರು ಗಳನ್ನು ಹೊಂದಿದೆ.
ಈ ಊರಿನ ವಿಶೇಷ  *ಶ್ರೀ ಗಡಿದ೦ ಲಕ್ಶ್ಮೀ ವೆ೦ಕಟರಮಣ ಸ್ವಾಮಿ ದೇವಾಲಯ*, ಈ ದೇವಾಲಯವನ್ನು ಶ್ರೀ ಜನಮೇಜನ ರಾಯರು ನಿರ್ಮಿಸಿದರೆ೦ದು ಹೇಳುತ್ತಾರೆ.  ಇದು ಕರ್ನಾಟಕ ಸರ್ಕಾರದ ಮುಜುರಾಯಿ ಇಲಾಖೆಗೆ ಸೇರಿದ್ದು, ಶ್ರೀ ಪ್ರಕಾಶ್ ರಾವ್ ರವರು ಪ್ರಧಾನ ಅರ್ಚಕರಾಗಿರುತ್ತರೆ.
ಇಲ್ಲಿ, ಶ್ರೀ ಕೆ.ವಿ ಲಕ್ಷಮಯ್ಯ ರವರ ಅದ್ಯಕ್ಷತೆಯಲ್ಲಿ ನಿರ್ಮಿಸಲಾದ ಶ್ರೀ ಶಿರಡಿ ಸಾಯಿ ದೇವಾಲಯ ಮತ್ತೊ೦ದು ವಿಶೇಷ.
ಈ ತಾಲ್ಲುಕಿನಲ್ಲಿ ಪ್ರಮುಖ ಪ್ರೇಕ್ಷಣೀಯ ಮತ್ತು ಪ್ರಾಚೀನ ಪ್ರದೇಶವೆ೦ದರೆ ***ಪಾಳ್ಯದ ಬೆಟ್ಟ***
## ಉಲ್ಲೇಖಗಳು
ವರ್ಗ:ಚಿಕ್ಕಬಳ್ಳಾಪುರ ಜಿಲ್ಲೆಯ ತಾಲೂಕುಗಳು
ರಿಯಾಧ್

**ರಿಯಾಧ್** () ಸೌದಿ ಅರೇಬಿಯ ದೇಶದ ರಾಜಧಾನಿ ಮತ್ತು ಅದರ ಅತ್ಯಂತ ದೊಡ್ಡ ನಗರ. ಇದು ರಿಯಾಧ್ ಪ್ರಾಂತ್ಯದ ರಾಜಧಾನಿ ಕೂಡ ಆಗಿದ್ದು, ಸೌದಿ ಅರೇಬಿಯದ ಐತಿಹಾಸಿಕ ಪ್ರದೇಶಗಳಾಗಿರುವ ನೆಜ್ದ್ ಮತ್ತು ಅಲ್-ಯಮಾಮಗಳಿಗೆ ಸೇರ್ಪಡೆಯಾಗುತ್ತದೆ.  ಇದು ಅರೇಬಿಯನ್ ದ್ವೀಪಕಲ್ಪದಲ್ಲಿ ಸ್ಥಿತವಾಗಿದ್ದು, ಸುಮಾರು ೪,೨೬೦,೦೦೦ ಜನರ ವಾಸಸ್ಥಳವಾಗಿದೆ.

## ಉಲ್ಲೇಖಗಳು 
## ಹೊರಗಿನ ಸಂಪರ್ಕಗಳು 
* ರಿಯಾಧ್ ನಗರ , ಸುದ್ದಿ, ಇತಿಹಾಸ ಮತ್ತು ಚಿತ್ರಗಳನ್ನು ಒಳಗೊಂಡಿರುವ ಅಧಿಕೃತ ತಾಣ
* ರಿಯಾಧ್, ಸೌದಿ ಅರೇಬಿಯ 
* 

ವರ್ಗ:ಏಷ್ಯಾ ಖಂಡದ ರಾಜಧಾನಿ ನಗರಗಳು
ವರ್ಗ:ಏಷ್ಯಾ ಖಂಡದ ನಗರಗಳು
ಗಾಜಾ ಪಟ್ಟಿ

**ಗಾಜಾ ಪಟ್ಟಿ** ( "ಕಿಟಾ ಗಾಜ್ಜಾ'",  *ರೆತ್ಜುಅತ್ ಆಜ್ಜಾ*) ಮೆಡಿಟೆರೇನಿಯನ್ ಸಮುದ್ರದ ಪೂರ್ವ ಕರಾವಳಿಯಲ್ಲಿ ಸ್ಥಿತವಾಗಿರುವ ಒಂದು ಪ್ರದೇಶ. ಇದರ ನೈರುತ್ಯಕ್ಕೆ ಈಜಿಪ್ಟ್ ಹಾಗು ಉತ್ತರ ಮತ್ತು ಪೂರ್ವಗಳಿಗೆ ಇಸ್ರೇಲ್ ಇವೆ. ಸುಮಾರು ೪೧ ಕಿ.ಮಿ. ಉದ್ದವಿದ್ದು, ೬ರಿಂದ ೧೨ ಕಿ.ಮಿ. ಅಗಲವಿದ್ದು, ಒಟ್ಟು ೩೬೦ ಚದುರ ಕಿ.ಮಿ. ಗಳಷ್ಟು ವಿಸ್ತಾರವನ್ನು ಹೊಂದಿದೆ. ಅಧಿಕೃತವಾಗಿ ಯಾವ ದೇಶಕ್ಕೂ ಸೇರಿಲ್ಲದ ಈ ಪ್ರದೇಶವನ್ನು ಪ್ಯಾಲಸ್ತೀನದ ರಾಷ್ಟ್ರೀಯ ಪ್ರಾಧಿಕಾರವು ಪ್ಯಾಲಸ್ತೀನದ ಪ್ರದೇಶಗಳ ಭಾಗವೆಂದು ಮನ್ನಿಸುತ್ತದೆ. ಜೂನ್ ೨೦೦೭ರಿಂದ ಹಮಾಸ್ ಈ ಪ್ರದೇಶದ ಆಡಳಿತವನ್ನು ನಡೆಸುತ್ತಿದೆ.

ವರ್ಗ:ಪಶ್ಚಿಮ ಏಷ್ಯಾ
ವರ್ಗ:ಇಸ್ರೇಲ್
ವರ್ಗ:ಪ್ಯಾಲೆಸ್ಟೈನ್
ಇಂದ್ರಿಯ

thumb|right|250px|ಇಂದ್ರಿಯಗಳಲ್ಲಿ ಒಂದಾದ ಕಣ್ಣು
**ಇಂದ್ರಿಯ**ಗಳು ಜೀವಿಗಳಿಗೆ ಹೊರಗಿನ ಪ್ರಪಂಚದ ಬಗ್ಗೆ ಮಾಹಿತಿಯನ್ನು ನೀಡುವ ಅಂಗಗಳು. ಸಸ್ತನಿಗಳಲ್ಲಿ ಪ್ರಮುಖವಾಗಿ ಐದು ಇಂದ್ರಿಯಗಳನ್ನು ಗುರುತಿಸಲಾಗುತ್ತದೆ. ಅವು:
* ಕಣ್ಣು - ದೃಷ್ಟಿ ಮಾಹಿತಿಗೆ.
* ಕಿವಿ - ಶಬ್ದ ಮಾಹಿತಿಗೆ.
* ನಾಲಿಗೆ - ರುಚಿ ಮಾಹಿತಿಗೆ.
* ಮೂಗು - ವಾಸನೆ ಮಾಹಿತಿಗೆ.
* ಚರ್ಮ - ಸ್ಪರ್ಶ ಮಾಹಿತಿಗೆ.

ವರ್ಗ:ಅಂಗಗಳು
ವರ್ಗ:ನರಶಾಸ್ತ್ರ
ವರ್ಗ:ಜೀವಶಾಸ್ತ್ರ
ವರ್ಗ:ನರವಿಜ್ಞಾನ
ವರ್ಗ:ವೈದ್ಯಕೀಯ
ಜಿ ಅನಿಲ್ ಕುಮಾರ್

**ಜಿ ಅನಿಲ್ ಕುಮಾರ್** (ಜನನ: ೧೯೭೨, ಬೆಂಗಳೂರು) ಕನ್ನಡದ ಪ್ರಖ್ಯಾತ ಪತ್ರಕರ್ತ, ಪತ್ರಿಕಾ ಅಂಕಣಕಾರ ಮತ್ತು ಲೇಖಕರು. ಕರ್ಮವೀರ ವಾರಪತ್ರಿಕೆಯ ಸಂಪಾದಕರು ಹಾಗು ಪ್ರಸಿದ್ದ *ಕಿಂದರಿ ಜೋಗಿ* ಪುರವಣಿಯ ಸ್ಥಾಪಕರು ಹಾಗೂ ಸಂಪಾದಕೀಯ ಪ್ರಮುಖರು.
ಅವರು ವಿವಿಧ ಭಾರತೀಯ ಮತ್ತು ವಿದೇಶೀಯ ಪತ್ರಿಕೆಗಳು ಮತ್ತು ನಿಯತಕಾಲಿಕೆಗಳಿಗೆ ಹಲವಾರು ಲೇಖನಗಳನ್ನು ಬರೆದಿದ್ದರೆ. ವೃತ್ತಿಯಲ್ಲಿ ಕಂಪ್ಯೂಟರ್ ಅಭಿಯಂತ್ರ ಆಗಿದ್ದರು, ಜಿ ಅನಿಲ್ ಕುಮಾರ್ ೧೯೯೦ರಲ್ಲಿ  ಸಾಫ್ಟ್ವೇರ್ ಉದ್ಯಮಿ ಆಗಿದ್ದರು. ನಂತರ ಬೆಂಗಳೂರಿನಲ್ಲಿರುವ ಎನ್ ಎಸ್ ರಾಜಾರಾಮ್ ಜೊತೆ ಬರಹಗಾರನಾಗಿ ತಮ್ಮ ವೃತ್ತಿ ಕ್ಷೇತ್ರವನ್ನು ಬದಲಾಯಿಸಿದರು. ಸಂಯುಕ್ತ ಕರ್ನಾಟಕ ಸೇರುವ ಮೊದಲು ಅವರು ಟೈಮ್ಸ್ ಆಫ್ ಇಂಡಿಯಾ, ಕನ್ನಡ ದೈನಂದಿನ ಉಷಾ ಕಿರಾಣಾ ಮತ್ತು ಇತರ ಪತ್ರಿಕೆಗಳು ಮತ್ತು ನಿಯತಕಾಲಿಕೆಗಳಲ್ಲಿ ಕೆಲಸ ಮಾಡಿದ್ದರು. ಅವರು ನೀತಿ ಸಂಶೋಧನಾ ಸಂಸ್ಥೆ ಒಂದರ ಸಂಸ್ಥಾಪಕ ಮತ್ತು ನಿರ್ದೇಶಕ.

## ಹೊರಗಿನ ಸಂಪರ್ಕಗಳು 
*ಜಿ ಅನಿಲ್ ಕುಮಾರ್‌ರವರ ಇಂಗ್ಲಿಷ್ ಲೇಖನಗಳು 
*ಜಿ ಅನಿಲ್ ಕುಮಾರ್‌ರವರ ಕನ್ನಡ ಲೇಖನಗಳು 
*ಕರ್ಮವೀರ ಇ-ಪತ್ರಿಕೆ
*ಸಂಯುಕ್ತ ಕರ್ನಾಟಕ ಮುಖ್ಯ ಪುಟ ಮತ್ತು ಈ-ಪತ್ರಿಕೆ

ವರ್ಗ:ಪತ್ರಕರ್ತರು
ವರ್ಗ:ಲೇಖಕರು
ಮಾ.ನಾ.ಚೌಡಪ್ಪ

ಪತ್ರಕರ್ತ, ಬಾನುಲಿ ಪ್ರಸಾರಕ ಹಾಗು ಸಾಹಿತಿ ಮಾ.ನಾ. ಚೌಡಪ್ಪನವರು ಹುಟ್ಟಿದ್ದು ೧೯೦೯ರ ಜುಲೈ  ೨೯ ರಂದು.

ತುಮಕೂರು ಜಿಲ್ಲೆ, ತುರುವೇಕೆರೆ ತಾಲೂಕಿನ ಮಾಯಸಂದ್ರ ನಾರಸೀದೇವರಯ್ಯ ಹಾಗು ಲಕ್ಷ್ಮೀದೇವಮ್ಮ ಅವರ ಮೊದಲ ಮಗನಾದ ಚೌಡಪ್ಪ, ಮೈಸೂರಿನಲ್ಲಿ
ಇಂಟರ್ರ್ಮೀಡಿಯೆಟ್ ಓದುತ್ತಿದ್ದಾಗ, ತಮ್ಮ ಗುರುಗಳಾದ ನಾ.ಕಸ್ತೂರಿ ಅವರ ಪ್ರಭಾವದಿಂದ ಸಾಹಿತ್ಯ, ಬಾನುಲಿ ಪ್ರಸಾರ ಮತ್ತು ಇತಿಹಾಸಗಳಲ್ಲಿ ಆಸಕ್ತಿ ಬೆಳೆಸಿಕೊಂಡರು.

## ವೃತ್ತಿ ಜೀವನ 
ಮೈಸೂರು ಮತ್ತು ಮದರಾಸು ಆಕಾಶವಾಣಿಗಳಲ್ಲಿ ಉದ್ಘೋಷಕ ಮತ್ತು ವಾರ್ತಾವಿಭಾಗದಲ್ಲಿ ದುಡಿಮೆ.

ನಂತರ ಪತ್ರಿಕೋದ್ಯಮಿ ಬಿ.ಎನ್.ಗುಪ್ತ ಅವರ ಜೊತೆ ಸೇರಿ ಪ್ರಜಾಮತ ವಾರಪತ್ರಿಕೆ ಸ್ಥಾಪನೆ ಮತ್ತು ಬೆಳವಣಿಗೆಯಲ್ಲಿ ಪ್ರಮುಖ ಪಾತ್ರವಹಿಸಿದರು. ಬ್ರಿಟಿಷರ ಆಡಳಿತ ವ್ಯಾಪ್ತಿಯಲ್ಲಿದ್ದ ಮೈಸೂರು ಸಂಸ್ಥಾನದವರು ಪ್ರಜಾಮತ ಪ್ರಕಟಣೆಯನ್ನು ನಿಷೇಧಿಸಿದಾಗ, ರಾತ್ರೋರಾತ್ರಿ ಮುಂಬಯಿ ಕರ್ನಾಟಕದ ಭಾಗವಾಗಿದ್ದ ಹುಬ್ಬಳ್ಳಿಗೆ ಹೋಗಿ, ಅಲ್ಲಿಂದ ಪ್ರಜಾಮತವನ್ನು ಹೊರಡಿಸಿದ ಸಾಹಸಿ ಚೌಡಪ್ಪ.

ಸಂಯುಕ್ತಕರ್ನಾಟಕ, ಕನ್ನಡದ ಮೊದಲ ಸಿನೆಮಾ ಪತ್ರಿಕೆ ವಾಕ್ಚಿತ್ರ, ಕಥಾಂಜಲಿ ಹೀಗೆ ಹಲವಾರು ಪತ್ರಿಕೆಗಳಲ್ಲಿ ಕೆಲಸಮಾಡಿ ನಂತರ ಬೆಂಗಳೂರು ಆಕಾಶವಾಣಿಯಲ್ಲಿ ಸಹನಿರ್ಮಾಪಕರಾಗಿ ಕಾರ್ಯ ನಿರ್ವಹಣೆ. ಆಕಾಶವಾಣಿಯಿಂದ ನಿವೃತ್ತರಾದ ಮೇಲೆ, ಕೆಲಕಾಲ ಕಾಂಗ್ರೆಸ್ ಪಕ್ಷದ ಕಾಂಗ್ರೆಸ್ ಸಂದೇಶ ಎಂಬ ಪತ್ರಿಕೆಯ ಪ್ರಕಟಣೆಯ ಜವಾಬ್ದಾರಿ ನಿರ್ವಹಣೆ. ೧೯೭೨ರಲ್ಲಿ ದೇವರಾಜ ಅರಸು ಅವರು ಕರ್ನಾಟಕದ ಮುಖ್ಯಮಂತ್ರಿಗಳಾದಾಗ, ಚೌಡಪ್ಪನವರನ್ನು ಮತ್ರಿಕಾ ಕಾರ್ಯದರ್ಶಿಗಳನ್ನಾಗಿ ಮಾಡಿಕೊಳ್ಳುವ ಇಂಗಿತ ವ್ಯಕ್ತಪಡಿಸಿದರು. ಇದೇ ಸಮಯಕ್ಕೆ ನಿರಂಜನ ಅವರು ತಾವು ಪ್ರಧಾನ ಸಂಪ್ಪಾದಕರಾಗಿದ್ದ ಕಿರಿಯರ ವಿಶ್ವಕೋಶ-ಜ್ಞಾನಗಂಗೋತ್ರಿಗೆ ಸಾಹಿತ್ಯ ಸಂಪಾದಕರಾಗಿ ಬರುವಂತೆ ಆಹ್ವಾನಿಸಿದರು. ಚೌಡಪ್ಪನವರು ಆಯ್ದುಕೊಂಡದ್ದು ಜ್ಞಾನಗಂಗೋತ್ರಿ ಕೆಲಸವನ್ನು!!

## ಸಾಹಿತ್ಯ 
ಆಕಾಶವಾಣಿ ನಿಲಯಗಳಲ್ಲಿ ಕೆಲಸ ಮಾಡುವಾಗ ಚೌಡಪ್ಪನವರು ರಚಿಸಿ ಪ್ರಸ್ತುತ ಪಡಿಸುತ್ತಿದ್ದ ಶಬ್ದಚಿತ್ರಗಳು, ರೇಡಿಯೋ ರೂಪಕಗಳು ಬಾನುಲಿ ಕೇಳುಗರಲ್ಲಿ ಅಪಾರ ಜನಪ್ರಿಯತೆ ಗಳಿಸಿದ್ದವು.

ಇತಿಹಾಸದ ಬಗ್ಗೆ ಅಪಾರ ಒಲವು ಹೊಂದಿದ್ದ ಚೌಡಪ್ಪನವರು ಬರೆದ ಐತಿಹಾಸಿಕ ಕಾದಂಬರಿ "ಶ್ರೀ ಕೃಷ್ಣಭೂಪಾಲ" ಮೈಸೂರು ರಾಜವಂಶದ ದೊರೆ ಮುಮ್ಮಡಿ ಕೃಷ್ಣರಾಜ ಒಡೆಯರ್ ಅವರ ಕಾಲಾವಧಿಯ ಹಂದರದ ಈ ಕಾದಂಬರಿಗೆ ಮೈಸೂರು ಸರ್ಕಾರದ ಪ್ರಶಸ್ತಿ ದೊರೆಯಿತು.

ಚೌಡಪ್ಪನವರು ರಚಿಸಿದ ಮತ್ತೊಂದು ಕಾದಂಬರಿ "ಕುಂತಿ" ಮಹಾಭಾರತದ ಕುಂತಿ ಪಾತ್ರದ ಮನಸ್ಸಿನ ಒಳನೋಟಗಳನ್ನು ಸೂಕ್ಷ್ಮವಾಗಿ ಚಿತ್ರಿಸುವ ಕೃತಿ. "ಕುಂತಿ" ಹೈಸ್ಕೂಲು ವಿದ್ಯಾರ್ಥಿಗಳಿಗೆ ಪಠ್ಯಪುಸ್ತಕವಾಗಿ ಸೂಚಿತವಾಗಿತ್ತು.

ಚೌಡಪ್ಪನವರು ಇತಿಹಾಸ, ಸಾಹಿತ್ಯ, ರಂಗಭೂಮಿ, ಚಲನಚಿತ್ರೋದ್ಯಮ - ಈ ವಿಷಯಗಳ ಬಗ್ಗೆ ವಿವಿದ ವಿಷಯ ವಿಶ್ವಕೋಶಗಳಿಗೆ ಪಾಂಡಿತ್ಯಪೂರ್ಣ ಲೇಖನಗಳನ್ನು ಬರೆದರು.

ಕನ್ನಡ ಚಲನಚಿತ್ರ ಪತ್ರಿಕೋದ್ಯಮದ ಆದ್ಯಪ್ರವರ್ತಕರಲ್ಲಿ ಒಬ್ಬರಾದ ಚೌಡಪ್ಪನವರನ್ನು ಕನ್ನಡ ವಾಕ್ಚಿತ್ರ ಸುವರ್ಣ ಮಹೋತ್ಸವ, ಭಾರತೀಯ ವಾಕ್ಚಿತ್ರ ಮಹೋತ್ಸವಗಳ ಸಂದರ್ಭದಲ್ಲಿ ಸನ್ಮಾನಿಸಲಾಯಿತು. ಕರ್ನಾಟಕ ಸರ್ಕಾರವು ಅವರಿಗೆ ಗೌರವ ಮಾಸಾಶನವನ್ನು ನೀಡಿ ಗೌರವಿಸಿತು.

**ಮಾ.ನಾ.ಚೌಡಪ್ಪ**ನವರು ೧೯೮೫ರ ಫೆಬ್ರವರಿ ೨೦ ರಂದು ಬೆಂಗಳೂರಿನಲ್ಲಿ ನಿಧನರಾದರು.

೨೦೦೯ ಮಾ.ನಾ.ಚೌಡಪ್ಪನವರ ಜನ್ಮ ಶತಮಾನೋತ್ಸವ ವರ್ಷ. ಆ ಸಂದರ್ಭದಲ್ಲಿ ಶ್ರೀ ಕೃಷ್ಣ ಭೂಪಾಲ ಕಾದಂಬರಿಯನ್ನು ಮರುಪ್ರಕಟಣೆ ಮಾಡಲಾಯಿತು.
## ಕಾದಂಬರಿಗಳು
* ಕುಂತಿ
* ಶ್ರೀಕೃಷ್ಣ ಭೂಪಾಲ

## ನಾಟಕಗಳು 
* ಚಂದ್ರಗುಪ್ತ
* ಕುಮಾರ ಸಂಭವ

## ಮಕ್ಕಳ ಪುಸ್ತಕಗಳು 
ರಾಷ್ಟ್ರೋತ್ಥಾನದ ಭಾರತ ಭಾರತಿ ಮಕ್ಕಳ ಪುಸ್ತಕ ಮಾಲಿಕೆಗಾಗಿ ಬರೆದ ಕೃತಿಗಳು

* ವಿಧುರ
* ಸರ್. ಕೆ ಶೇಷಾದ್ರಿ ಅಯ್ಯರ್
* ಪಿ. ಕೋದಂಡ ರಾವ್

## ಉಪಸಂಪಾದಕ/ಸಂಪಾದಕರಾಗಿ ಕೆಲಸ
*ಪ್ರಜಾಮತ
*ಕಥಾಂಜಲಿ
*ಸಂಯುಕ್ತ ಕರ್ನಾಟಕ
*ಜ್ಞಾನ ಗಂಗೋತ್ರಿ (ಕಿರಿಯರ ವಿಶ್ವಕೋಶ)

## ಉಲ್ಲೇಖಗಳು
ವರ್ಗ:ಕನ್ನಡ ಸಾಹಿತ್ಯ
ಮಾ.ನ.ಚೌಡಪ್ಪ
ಮಾ.ನ.ಚೌಡಪ್ಪ
ವರ್ಗ:ಮೈಸೂರಿನ ಬರಹಗಾರರು
ಪುರುಷಾರ್ಥಗಳು

ನಾಲ್ಕು ಪುರುಷಾರ್ಥಗಳು.
*ಧರ್ಮ
*ಅರ್ಥ
*ಕಾಮ
*ಮೋಕ್ಷ

ವರ್ಗ:ಹಿಂದೂ ಧರ್ಮ
ನಾಲ್ಕು ಪುರುಷಾರ್ಥಗಳ ಪೈಕಿ ಮೊದಲ ಮೂರರ ಆಚರಣೆಯ ಗುರಿಯೆ ನಾಲ್ಕನೆ ಪುರುಷಾರ್ಥವಾದ ಮೋಕ್ಷವನ್ನು ಪಡೆಯುವುದು.ಇಹಲೋಕದ ಸಂಬಂದಗಳಿಗೆ ನ್ಯಾಯಸಲ್ಲಿಸುವುದೆ ಧರ್ಮ. ಒಳ್ಳೆಯ ಮಗನಾಗಿ,ಒಳ್ಳೆಯ ತಮ್ಮ,ತಂಗಿ,ಗಂಡ,ಹೆಂಡತಿಯಾಗಿ ಎಲ್ಲಾ ಸಂಬಂದಗಳ ನಿಗದಿತ ಕರ್ತವ್ಯ ಪಾಲಿಸುವುದೆ ಧರ್ಮ.ಅಂತಹ ಧರ್ಮದ ಪಾಲನೆಗೆ ಸಂಪತ್ತು ಅತ್ಯಗತ್ಯ ಆದ್ದರಿಂದ ಹಣದ ಗಳಿಕೆ ಅನಿವಾರ್ಯ, ಅದುವೆ ಅರ್ಥ.ಜೀವನದ ಪ್ರತಿ ಹಂತದಲ್ಲಿಯೂ ವಿವಿದ ಆಸೆಗಳಿಗೆ ತೆರೆದುಕೊಳ್ಳುವ ಮನುಜ ಯವ್ವನದಲ್ಲಿ ಅತೀವವಾದ ಕಾಮವಾಂಚೆಗೆ ಸಿಲುಕುತ್ತಾನೆ. ಅದನ್ನು ಖಂಡಿತ ಪೂರೈಸಿಕೊಳ್ಳಲೆಬೇಕು ಇಲ್ಲವಾದರೆ ಆತನ ವ್ಯಕ್ತಿತ್ವ ಬೆಳೆಯಲಾರದು.ಕಾಮದಿಂದ ಮುಕ್ತಿ ಹೊಂದಲು ಅದನ್ನು ಅನುಭವಿಸುವುದೊಂದೆ ಮಾರ್ಗ ಇದುವೆ ಮುಕ್ತಿಯ ಕೀಲಿಕೈ ಸಹ ಆಗಿದೆ.
ನವರತ್ನಗಳು

**ನವರತ್ನಗಳು** ಹಿಂದೂ ಜ್ಯೋತಿಷ್ಯ ಶಾಸ್ತ್ರದಲ್ಲಿ ನವ ಗ್ರಹಗಳನ್ನು ಪ್ರತಿನಿಧಿಸುವ ೯ ರತ್ನಗಳು. ಇವು,
*ಹವಳ
*ಮುತ್ತು
*ವಜ್ರ
*ವೈಢೂರ್ಯ
*ಗೋಮೇಧಿಕ
*ಮರಕತ
*ಮಾಣಿಕ್ಯ
*ಪಚ್ಚೆ
*ನೀಲ
*ಗುಪ್ತರ ಸಾಮ್ರಾಟ ಎರಡನೇಯ ಚಂದ್ರಗುಪ್ತನ ಆಸ್ಥಾನದಲ್ಲಿದ್ದ ಸುಪ್ರಸಿದ್ಧ ೯ವಿದ್ವಾಂಸರಿಗೂ ನವರತ್ನಗಳೆಂದು ಕರೆಯುತ್ತಿದ್ದರು.
ಅವರೆಂದರೆ ೧ - ಕಾಳಿದಾಸ, ೨ - ವರರುಚಿ, ೩ - ವೇತಾಲ ಭಟ್ಟ, ೪ - ವರಾಹಮಿಹಿರ, ೫ - ಶಂಕು, ೬- ಧನ್ವಂತ್ರಿ, ೭ - ಬ್ರಹ್ಮ ಗುಪ್ತ, ೮ - ಕ್ಷಪಣಕ, ೯- ಅಮರಸಿಂಹ
ನವರತ್ನ (ಸಂಸ್ಕೃತ: नवरत्न) ಸಂಸ್ಕೃತದ ಸಂಯೋಜನಾ ಪದದ ಅರ್ಥ "ಒಂಬತ್ತು ರತ್ನಗಳು" ಎಂದು ಆಗಿದೆ. ಈ ಶೈಲಿಯಲ್ಲಿ ನವರತ್ನಗಳನ್ನು ಉಪಯೋಗಿಸಿಕೊಂಡು ರಚಿತವಾದ ಆಭರಣ ಹಿಂದೂ ಧರ್ಮ, ಜೈನ್ ಧರ್ಮ, ಬೌದ್ಧ ಧರ್ಮ ಮತ್ತು ಸಿಖ್ ಧರ್ಮ ಪ್ರಮುಖ ಸಾಂಸ್ಕೃತಿಕ ಪ್ರಾಮುಖ್ಯತೆಯನ್ನು ಇತರ ಧರ್ಮಗಳ ನಡುವೆ ಹೊಂದಿದೆ.
ಇಂತಹ ಪ್ರಾಮುಖ್ಯತೆ, ಒಂಬತ್ತು ರತ್ನಗಳು ಈ ಸಂಯೋಜನೆಯನ್ನು ಇತರ ಏಷಿಯಾದ ಬಹುತೇಕ ದೇಶಗಳಲ್ಲಿ, ಭಾರತ, ನೇಪಾಳ, ಶ್ರೀಲಂಕಾ, ಸಿಂಗಾಪೂರ್, ಮಯನ್ಮಾರ್, ಕಾಂಬೋಡಿಯಾ, ವಿಯೆಟ್ನಾಂ, ಇಂಡೋನೇಷ್ಯಾ, ಥೈಲ್ಯಾಂಡ್ ಮತ್ತು ಮಲೇಷ್ಯಾ ಸೇರಿದಂತೆ ಪವಿತ್ರ ಮತ್ತು ರಾಯಲ್ ಎಂದು ಗುರುತಿಸಲ್ಪಟ್ಟಿದೆ.

### ನೋಡಿ : 
--------------------
*ಸಮುಚ್ಚಯ ಪದಗಳು

ವರ್ಗ:ಜ್ಯೋತಿಷ್ಯ
ವರ್ಗ:ಖನಿಜಗಳು
ಪಾಪ

:***ಅಘ** ಇಲ್ಲಿ ಪುನರ್ನಿರ್ದೇಶಿಸುತ್ತದೆ. **ದುಃಖ** ಲೇಖನಕ್ಕಾಗಿ ಇಲ್ಲಿ ನೋಡಿ*
ಪ್ರಪಂಚದ ಅನೇಕ ಧರ್ಮಗಳಲ್ಲಿ ನೀತಿಗಳ ಉಲ್ಲಂಘನೆಯೇ **ಪಾಪ**. ಹಿಂದೂ ಧರ್ಮದಲ್ಲಿ ಈ ಕೆಳಗಿನವನ್ನು  ಅರಿಷಡ್ವರ್ಗಗಳೆಂದು ಹೇಳುವರು. ಮನುಷ್ಯ ನಲ್ಲಿರುವ ಪ್ರಕೃತಿ ಸಹಜ ಗುಣಗಳು.  ಅವು ಪಾಪ ಕರ್ಮಗಳಿಗೆ ಕಾರಣ ವಾಗುತ್ತವೆ. ಕಾಮ ಎಂದರೆ ಬಯಕೆ; ಇದು ಒಳ್ಳೆಯದಿದ್ದರೆ, ಧರ್ಮಸಮ್ಮತವಾದರೆ ತಪ್ಪಲ್ಲ. ಹಾಗೆಯೇ ಕ್ರೋಧ- ನ್ಯಾಯಕ್ಕಾಗಿ ಕ್ರೋಧ ತಪ್ಪಲ್ಲ. ಲೋಭ -ಜಿಪುಣತನ- ಅನಗತ್ಯ ವೆಚ್ಚ ಮಾಡದಿರುವುದು ತಪ್ಪು ಎನ್ನಲಾಗದು. ಹೀಗೆ ಮೋಹ- ಅತಿ ಪ್ರೇಮ - ಇದು ಪತ್ನ್ನೀಪುತ್ರಮೇಲೆ ಅಥವಾ ಬಂಧುಗಳ ಮೇಲೆ, ಭೂಮಿ-ಕಾಣಿಯ ಮೇಲೆ ಇದ್ದು ಬೇರೆಯವರಿಗೆ ತೊಂದರೆ ಕೊಡದಿದ್ದರೆ ಪಾಪವಿಲ್ಲ. ಇತ್ಯಾದಿ..  
* ಕಾಮ
* ಕ್ರೋಧ
* ಲೋಭ
* ಮೋಹ
* ಮದ
* ಮಾತ್ಸರ್ಯ

* ಪಾಪ ಮತ್ತು  ಪುಣ್ಯಗಳ ವಿವರಣೆ ಬಗ್ಗೆ ಒಂದು ಸುಭಾಷಿತವಿದೆ :
**ಶ್ಲೋಕಾರ್ಧೇನ ಪ್ರವಕ್ಷಾಮಿ,** 
**ಯದುಕ್ತಂ ಗ್ರಂಥಕೋಟಿಭಿಃ |**
**ಪರೋಪಕಾರಃ ಪುಣ್ಯಾಯ,** 
**ಪಾಪಾಯ ಪರಪೀಡನಂ ||**

*ಯಾರೋ ಒಬ್ಬ ಶಿಷ್ಯನು ವ್ಯಾಸರನ್ನು ಕುರಿತು, ೧೮ ಪುರಾಣಗಳನ್ನೂ, ಶ್ರುತಿ ಸ್ಮೃತಿಗಳನ್ನೆಲ್ಲಾ ಓದಿ ಧರ್ಮ ಸೂಕ್ಷ್ಮವನ್ನು ತಿಳಿಯುವುದು ಅಸಾಧ್ಯವೆಂದಾಗ,  (ಒಂದೇ) ಅರ್ಧ ಶ್ಲೋಕದಲ್ಲಿ ಅವುಗಳೆಲ್ಲದರ ಸಾರಾಂಶವನ್ನೂ, ಧರ್ಮದ ಸಾರವನ್ನೂ ತಿಳಿಸುತ್ತೇನೆಂದು ಈ ಶ್ಲೋಕವನ್ನು ಹೇಳಿದರೆಂದು ಪ್ರತೀತಿ. 
ಅರ್ಧ ಶ್ಲೋಕದಲ್ಲಿ ಕೋಟಿ ಗ್ರಂಥದಲ್ಲಿ ಹೇಳಿದುದನ್ನು ಹೇಳುತ್ತೇನೆ; 
*'**ಪರೋಪಕಾರವೇ ಪುಣ್ಯ,,  ಪರ ಪೀಡನೆಯೇ ಪಾಪ.**
*ಪಂಚ ಮಹಾ ಪಾತಕಗಳ (ಪಾಪಗಳ) ವಿವರ ಈ ರೀತಿ ಇದೆ ( ಪ್ರಮುಖ ಪಾಪಗಳೆಂದು ಭಾವಿಸಲಾಗುತ್ತದೆ:)
*೧. ಬ್ರಹ್ಮ ಹತ್ಯ,  ೨. ಸುರಾಪಾನ,  ೩. ಸ್ವರ್ಣಸ್ತೇಯ,  ೪.ಗುರುತಲ್ಪ ಗಮನ,  ೫. ತತಸಂಯೋಗಿ (೫ ಅವರ ಸಹವಾಸ ಮಾಡುವವನು, ಈ ನಾಲ್ಕು ಪಾಪಿಗಳ ಸಹವಾಸ ಮಾಡುವವನು)
*ಬಸವಣ್ಣನವರ ವಚನ  : **ಅಯ್ಯಾ ಎಂದರೆ ಸ್ವರ್ಗ ; ಎಲಓ 	(ಎಲವೋ) ಎಂದರೆ ನರಕ.** ಬೇರೆಯವರ ಮನ ನೋಯಿಸಿದರೆ ಪಾಪ.
## ಭಗವದ್ಗೀತೆ

ಅರ್ಜುನ:
ಅಥಕೇನ ಪ್ರಯುಕ್ತೊಯಂ ಪಾಪಮಚರತಿ ಪೂರುಷಃ
ಅನಿಶ್ಚನ್ನಪಿ ವಾರ್ಷ್ಣೇಯ ಬಲಾದಿವ ನಿಯೋಜಿತಃ||
ಭಗವಾನುವಾಚ:
ಕಾಮ ಏಷ ಕ್ರೋಧ ಏಷ ರಜೋಗುಣ ಸಮುಧ್ಬವಃ|
ಮಹಾಸನೋ ಮಹಾ ಪಾಪ್ಮಾ ವಿದ್ತೇನಮಿಹ ವೈರಿಣಂ||೩\೨೩||

### ನೋಡಿ : 
----
*ಭಗವದ್ಗೀತಾ ತಾತ್ಪರ್ಯ ಅಧ್ಯಾಯ ೨-೩
## ಉಲ್ಲೇಖಗಳು 
ವರ್ಗ:ಧರ್ಮ
ಅಷ್ಟಮಹಾಸಿದ್ಧಿಗಳು

ಸಿದ್ಧಿಯೆಂದರೆ ಕೆಲಸ ಕೈಗೂಡುವುದು (ಕ್ರಿಯಾಸಿದ್ಧಿ). ಸಾಮಾನ್ಯವಾಗಿ ಈ ಮಾತನ್ನು ಅಲೌಕಿಕವಾಗಿರುವ ಕೌಶಲಗಳನ್ನು ಪಡೆಯುವುದಕ್ಕೆ ಬಳಸುತ್ತಾರೆ. ಸಿದ್ಧಿಯೆಂದರೆ ತುಂಬ ಚಮತ್ಕಾರದ ಅದ್ಭುತಶಕ್ತಿ. ತಪಶ್ಚರ್ಯೆಯಿಂದಲೋ ಮಂತ್ರತಂತ್ರಗಳ ಅನುಸಂಧಾನದಿಂದಲೋ ದೈವಿಕ ಅನುಗ್ರಹದಿಂದಲೋ ಮನುಷ್ಯರು ಪಡೆಯುವ ವಿಶೇಷಸಾಮರ್ಥ್ಯ. ಯೋಗಮಾರ್ಗದಲ್ಲಿ ಹಠಯೋಗವನ್ನು ಹಿಡಿದವರು ಈ ಸಿದ್ಧಿಗಳನ್ನು ಪಡೆಯುತ್ತಾರೆಂದು ನಂಬಿಕೆ.  ಇವನ್ನು ಎಂಟೆಂದು ಪರಿಗಣಿಸಿದ್ದಾರೆ
ಇವು ಯಾವುವೆಂದರೆ
# ಅಣಿಮಾ (ಅತಿ ಸಣ್ಣ ಆಕಾರವನ್ನು ಪಡೆಯುವುದು)
# ಮಹಿಮಾ (ಅತಿ ದೊಡ್ಡ ಆಕಾರವನ್ನು ಪಡೆಯುವುದು)
# ಗರಿಮಾ (ತುಂಬ ಭಾರವಾಗುವುದು)
# ಲಘಿಮಾ (ತುಂಬ ಹಗುರವಾಗಿ ಗಾಳಿಯಲ್ಲಿ ಹಾರಾಡುವುದು)
# ಪ್ರಾಪ್ತಿ (ಸಾಮಾನ್ಯವಾಗಿ ಪಡೆಯಲಾರದುದನ್ನು ಪಡೆಯುವುದು)
# ಪ್ರಾಕಾಮ್ಯ (ಸ್ವಲ್ಪವಾಗಿರುವ ಪದಾರ್ಥವನ್ನು ಹೆಚ್ಚಿಸುವ ಶಕ್ತಿ)
# ಈಶಿತ್ವ (ಎಲ್ಲ ಸಂದರ್ಭ ಗಳಲ್ಲಿಯೂ ಒಡೆತನವನ್ನು ಮಾಡಿ ತನ್ನ ಪ್ರಭಾವವನ್ನು ಬೀರುವುದು) 
# ವಶಿತ್ವ (ಇಂದ್ರಿಯಗಳನ್ನು ನಿಯಮನ ಮಾಡಿಕೊಳ್ಳುವುದು)

ವರ್ಗ:ಹಿಂದೂ ಧರ್ಮ

ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅರವತ್ತನಾಲ್ಕು ವಿದ್ಯೆಗಳು

ಹಿಂದೂ ಧರ್ಮಶಾಸ್ತ್ರಗಳಲ್ಲಿ, ಹಳೆಗನ್ನಡ ಪಠ್ಯಗಳಲ್ಲಿ ಅರವತ್ತ ನಾಲ್ಕು ವಿದ್ಯೆಗಳನ್ನು ಪ್ರಮುಖವೆಂದು ಭಾವಿಸಲಾಗಿದೆ. ಮೊಟ್ಟ ಮೊದಲ ಗದ್ಯಕೃತಿ ವಡ್ಡಾರಾಧನೆಯಲ್ಲಿ ಈ ಬಗ್ಗೆ ಸಾಕಷ್ಟು ಉಲ್ಲೇಖಗಳು ದೊರೆಯುತ್ತವೆ. 
## ಅರವತ್ತನಾಲ್ಕು ವಿದ್ಯೆಗಳ ಪಟ್ಟಿ 
# ವೇದ
# ವೇದಾಂಗ
# ಇತಿಹಾಸ
# ಆಗಮ
# ನ್ಯಾಯ
# ಕಾವ್ಯ
# ಅಲಂಕಾರ
# ನಾಟಕ
# ಗಾನ
# ಕವಿತ್ವ
# ಕಾಮಶಾಸ್ತ್ರ
# ದೂತನೈಪುಣ್ಯ
# ದೇಶಭಾಷಾಜ್ಞಾನ
# ಲಿಪಿಕರ್ಮ
# ವಾಚನ
# ಸಮಸ್ತಾವಧಾನ
# ಸ್ವರಪರೀಕ್ಷಾ
# ಶಾಸ್ತ್ರಪರೀಕ್ಷಾ
# ಶಕುನಪರೀಕ್ಷಾ
# ಸಾಮುದ್ರಿಕಪರೀಕ್ಷಾ
# ರತ್ನಪರೀಕ್ಷಾ
# ಸ್ವರ್ಣಪರೀಕ್ಷಾ
# ಗಜಲಕ್ಷಣ
# ಅಶ್ವಲಕ್ಷಣ
# ಮಲ್ಲವಿದ್ಯಾ
# ಪಾಕಕರ್ಮ
# ದೋಹಳ
# ಗಂಧವಾದ
# ಧಾತುವಾದ
# ಖನಿವಾದ
# ರಸವಾದ
# ಅಗ್ನಿಸ್ತಂಭ
# ಜಲಸ್ತಂಭ
# ವಾಯುಸ್ತಂಭ
# ಖಡ್ಗಸ್ತಂಭ
# ವಶ್ಯಾ
# ಆಕರ್ಷಣ
# ಮೋಹನ
# ವಿದ್ವೇಷಣ
# ಉಚ್ಛಾಟನ
# ಮಾರಣ
# ಕಾಲವಂಚನ
# ವಾಣಿಜ್ಯ
# ಪಶುಪಾಲನ
# ಕೃಷಿ
# ಸಮಶರ್ಮ
# ಲಾವುಕಯುದ್ಧ
# ಮೃಗಯಾ
# ಪುತಿಕೌಶಲ
# ದೃಶ್ಯಶರಣಿ
# ದ್ಯೂತಕರಣಿ
# ಚಿತ್ರಲೋಹ, ಪಾರ್ಷಾಮೃತ್, ದಾರು ವೇಣು ಚರ್ಮ ಅಂಬರ ಕ್ರಿಯ
# ಚೌರ್ಯ
# ಔಷಧಸಿದ್ಧಿ
# ಮಂತ್ರಸಿದ್ಧಿ
# ಸ್ವರವಂಚನಾ
# ದೃಷ್ಟಿವಂಚನಾ
# ಅಂಜನ
# ಜಲಪ್ಲವನ
# ವಾಕ್ ಸಿದ್ಧಿ
# ಘಟಿಕಾಸಿದ್ಧಿ
# ಪಾದುಕಾಸಿದ್ಧಿ
# ಇಂದ್ರಜಾಲ
# ಮಹೇಂದ್ರಜಾಲ
ಆದರೆ ಮೈಸೂರು ವಿಶ್ವವಿದ್ಯಾನಿಲಯದ ವಿಶ್ವಕೋಶದಲ್ಲಿ ಈ ಕೆಳಗಿನಂತೆ ಇದೆ. ಪ್ರಪಂಚದಲ್ಲಿ ಬಾಳಿಬದುಕಿ ಯಶಸ್ಸುಗಳಿಸಬೇಕಾದರೆ ಈ ವಿದ್ಯೆಗಳ ಜ್ಞಾನ ಅತ್ಯಾವಶ್ಯಕವೆಂಬ ದೃಷ್ಟಿಯಿಂದ ಹಿಂದೆ ಪ್ರಚಲಿತವಿದ್ದ ವಿದ್ಯೆಗಳನ್ನೆಲ್ಲ ಒಂದೆಡೆ ಕಲೆ ಹಾಕಲಾಗಿದೆ. ಇವನ್ನು ಅಭ್ಯಸಿಸಿ ತಿಳಿದವನೇ ಪಂಡಿತ. ಅಂತಹವನನ್ನು ಪೂರ್ವದಲ್ಲಿ ಜ್ಞಾನಿ ಎನ್ನುತ್ತಿದ್ದರು. ಈ ವಿದ್ಯೆಗಳಲ್ಲಿ ಪಾರಂಗತನಾದವನು ತನ್ನ ಪಾಂಡಿತ್ಯವನ್ನು ಮೆರೆಯಲು ದೇಶವಿದೇಶಗಳನ್ನು ಸುತ್ತಿ, ರಾಜಾಶ್ರಯ ಪಡೆದು, ಆಯಾ ಸ್ಥಳದ ಪಂಡಿತರನ್ನು
ಈ ವಿದ್ಯೆಗಳ ಹಿನ್ನೆಲೆಯ ವಾದ ವಿವಾದಗಳಲ್ಲಿ ಸೋಲಿಸಿ ದಿಗ್ವಿಜಯ ಪಡೆದು ರಾಜರುಗಳಿಂದ ಬಹುಮಾನಿತನಾಗಿ ಬರುವುದು ರೂಢಿಯಲ್ಲಿತ್ತು. ಭಾರತೀಯ ಇತಿಹಾಸದಲ್ಲಿ ದಿಗ್ವಿಜಯ ಪಡೆದು ಬಂದ ಪಂಡಿತರುಗಳ ಐತಿಹ್ಯಗಳಿಗೆ ಕೊರತೆಯೇನಿಲ್ಲ. ಈ ವಿದ್ಯೆಗಳಲ್ಲಿ ರಾಜಕೀಯ, ಆರ್ಥಿಕ, ಸಾಮಾಜಿಕ, ತಾಂತ್ರಿಕ, ಜ್ಯೋತಿಷ್ಯ, ಕುಲ್ಲಕ- ಎಲ್ಲ ವಿಷಯಗಳೂ ಸೇರುತ್ತವೆ, ಆಧುನಿಕ ಪ್ರಪಂಚದ ವಿದ್ಯೆಗಳಿಗೆಲ್ಲ ಈ ಅರುವತ್ತನಾಲ್ಕು ವಿದ್ಯೆಗಳೇ ಮೂಲ ಎಂಬುದನ್ನು ಮರೆಯುವಂತಿಲ್ಲ. ಈ ಮೂಲಗಳಿಂದ ಆಧುನಿಕ ಜ್ಞಾನ ಹೇಗೆ ಶಾಖೋಪಶಾಖೆಗಳಾಗಿ ಬೆಳೆದಿವೆಯೆಂಬುದನ್ನು ಗಮನಿಸಿದಾಗ ಆಶ್ಚರ್ಯವಾಗದಿರದು. ಅವು ಹೀಗಿವೆ:
## ಮೈಸೂರು ವಿಶ್ವವಿದ್ಯಾನಿಲಯದ ವಿಶ್ವಕೋಶದಲ್ಲಿ ಅರುವತ್ತನಾಲ್ಕು ವಿದ್ಯೆಗಳು 
# **ನಾಲ್ಕು ವೇದಗಳು**: ಋಗ್ವೇದ, ಯಜುರ್ವೇದ, ಸಾಮವೇದ, ಅಥರ್ವಣವೇದ.
# **ಆರು ಅಂಗಗಳು** : ಶಿಕ್ಷಾ, ವ್ಯಾಕರಣ, ಛಂದಸ್ಸು, ನಿರುಕ್ತ, ಜ್ಯೋತಿಷ, ಕಲ್ಪ.
# **ಆರು ಶಾಸ್ತ್ರಗಳು** : ವೇದಾಂತ, ಧರ್ಮ, ಕಾವ್ಯ, ಶಿಲ್ಪ, ಕಾಮ, ಅಲಂಕಾರ.
# **ಹದಿನೆಂಟು ಪುರಾಣಗಳು**: ಬ್ರಾಹ್ಮ, ಪದ್ಮ, ವೈಷ್ಣವ, ಶೈವ, ಭಾಗವತ, ಭವಿಷ್ಯತ್, ನಾರದೀಯ, ಮಾರ್ಕಂಡೇಯ, ಆಗ್ನೇಯ, ಬ್ರಹ್ಮ ವೈವರ್ತ, ಲಿಂಗ, ವರಾಹ, ಸ್ಕಂದ, ವಾಮನ, ಕೂರ್ಮ, ಮತ್ಸ್ಯ, ಗರುಡ, ಬ್ರಹ್ಮಾಂಡ.
# **ಹದಿನೆಂಟು ಸ್ಮೃತಿಗಳು**: ಮನು, ಅತ್ರಿ, ವಿಷ್ಣು, ಹಾರೀತ, ಯಾಜ್ಞವಲ್ಕ್ಯ, ಉಶನ, ಅಂಗಿರ, ಯಮ, ಆಪಸ್ತಂಬ, ವಾತ್ಸ್ಯಾಯನ, ಬೃಹಸ್ಪತಿ, ಪರಾಶರ, ವ್ಯಸ¸, ಶಂಕಲಿಖಿತ, ದಕ್ಷ, ಗೌತಮ, ಶಾಂತಾತಪ, ವಸಿಷ್ಠ. ಅಲ್ಲದೆ ಗಾಂಧರ್ವ, ವಿಶ್ವಕರ್ಮ, ಸೂದ ಭೈಷಜ, ಕಾವ್ಯ, ನರ್ತನ, ನಾಟಕ, ಅಲಂಕಾರ, ಕೃತಕ, ಚೋರ, ಕಳ, ಮಹೇಂದ್ರ ಈ ವಿದ್ಯೆಗಳ ಉಲ್ಲೇಖವನ್ನು ಭಾರತೀಯ ಕಾವ್ಯ, ಪುರಾಣಗಳಲ್ಲಿ ಕಾಣಬಹುದು.

### ನೋಡಿ : 
----
*ಸಮುಚ್ಚಯ ಪದಗಳು

ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವರ್ಗ:ಹಿಂದೂ ಧರ್ಮ
ಚಲಾವಣೆಯಲ್ಲಿರುವ ನಗದು ವ್ಯವಸ್ಥೆಗಳು

ಪ್ರಪಂಚದ ಬಹುತೇಕ ದೇಶಗಳು ತಮ್ಮದೇ ಆದ ನಗದು ವ್ಯವಸ್ಥೆಯನ್ನು ಹೊಂದಿರುತ್ತವೆ. ಈ ಲೇಖನದಲ್ಲಿ ಸಧ್ಯದಲ್ಲಿ **ಚಲಾವಣೆಯಲ್ಲಿರುವ ಪ್ರಪಂಚದ ನಗದು ವ್ಯವಸ್ಥೆ**ಗಳನ್ನು ಇಲ್ಲಿ ಪಟ್ಟಿ ಮಾಡಲಾಗಿದೆ.

## Notes
:This currency is not used in day to day commerce, but is legal tender. It is minted and/or printed as commemorative banknotes and/or coinage.
:This currency is being phased out with a revalued version or another currency, but is still legal tender.
:British banknotes are issued by the Bank of England and by some banks in Scotland and Northern Ireland. Laws on legal tender vary between various jurisdictions.
:One cent equals ten mills (also spelled “mil” and “mille”), and (for the United States dollar) ten cents equal one dime.
:One jiao equals ten fen.
:One piastre equals ten millimes.
:In practice, the cent (Chinese: 仙) is no longer in use; and the smallest monetary unit is the 10 cents (Chinese: 毫).
:One sen equals ten rin.
:One piastre equals ten fils and one dirham equals 10 piastres.
:Rappen is ಜರ್ಮನ್; in ಫ್ರೆಂಚ್ it is centime; in Italian it is centesimo.
:One hundred paanga equal one hau.
:One hào equals ten xu.

## ಉಲ್ಲೇಖಗಳು 
ವರ್ಗ:ಹಣ
ವರ್ಗ:ಆರ್ಥಿಕ ವ್ಯವಸ್ಥೆ
ವರ್ಗ:ಹಣಕಾಸು
ಹೊಗೆನಕಲ್ ಜಲಪಾತ

**ಹೊಗೆನಕಲ್ ಜಲಪಾತ**ವು ದಕ್ಷಿಣ ಭಾರತದ ಕಾವೇರಿ ನದಿಗೆ ಸೇರಿದ್ದು. ಬೆಂಗಳೂರಿನಿಂದ ಸುಮಾರು ೧೮೦ ಕಿ.ಮಿ. ದೊರದಲ್ಲಿದೆ. ಭಾರತದ "ನಯಾಗರ ಜಲಪಾತ"ವೆಂದೇ ಸುಪ್ರಸಿದ್ಧ. ಬಂಡೆಗಳ ಮೇಲೆ ಅಪ್ಪಳಿಸುವ ನೀರು ಹೊಗೆಯಂತೆ ಹೊರಹೊಮ್ಮುತ್ತದೆ, ಆದ್ದರಿಂದ ಇದಕ್ಕೆ "ಹೊಗೆನಕಲ್" ಎಂದು ನಾಮಕರಣವಾಯಿತು. ಹೊಗೆನಕಲ್ ಜಲಪಾತ ಕರ್ನಾಟಕ-ತಮಿಳುನಾಡು ರಾಜ್ಯಗಳ ಗಡಿಯಲ್ಲಿದೆ.

## ಇತಿವೃತ್ತ
ಶಿವನಸಮುದ್ರದಲ್ಲಿ ಅದ್ಭುತ ಜಲಧಾರೆಯನ್ನು ಸೃಷ್ಠಿಸಿ ಪೂರ್ವಾಭಿಮುಖವಾಗಿ ಸಾಗುವ ಕಾವೇರಿ ಮೆಟ್ಟೂರು ಜಲಾಶಯ ಸೇರುವ ಮುನ್ನ ನಯನ ಮನೋಹರ ಜಲಪಾತವನ್ನು ಸೃಜಿಸಿದ್ದಾಳೆ. ಹೊಗೆನಕಲ್ ಜಲಪಾತದ ಬಳಿಗೆ ಹೋಗಲು ಒಂದು ಕಿ.ಮೀ ದೂರ ನದಿ ಹರಿಯುವ ದಿಕ್ಕಿಗೆ ವಿರುದ್ಧವಾಗಿ ದೋಣಿ ಪಯಣ ಮಾಡಬೇಕು. ಹೊಗೆನಕಲ್ ನಲ್ಲಿ ಕಾವೇರಿ ಎರಡು ಕವಲುಗಳಾಗಿ, ಮತ್ತೆ ಹಲವು ಶಾಖೆಗಳಾಗಿ ಜಲಧಾರೆಯನ್ನು ಸೃಷ್ಠಿಸಿದೆ. ಬಂಡೆಗಳ ಮೇಲೆ ಅಪ್ಪಳಿಸುವ ನೀರು ಹೊಗೆಯಲ್ಲಿ ಕೆಲವೊಮ್ಮೆ ಕಾಮನಬಿಲ್ಲು ಮೂಡುತ್ತದೆ.

## ತಲುಪುವ ಮಾರ್ಗ
ಹೊಗೆನಕಲ್ ಜಲಪಾತಕ್ಕೆ ಹೋಗಲು ಎರಡು ಮಾರ್ಗಗಳಿವೆ.
# ಬೆಂಗಳೂರಿನಿಂದ ಧರ್ಮಪುರಿ-ಪೆನ್ನಾಗರಂ ಮಾರ್ಗ.
# ಕೊಳ್ಳೇಗಾಲ-ಮಹದೇಶ್ವರಬೆಟ್ಟ-ಗೋಪಿನಾಥಂ ಮಾರ್ಗ. ಮಹದೇಶ್ವರಬೆಟ್ಟದಿಂದ ಹೊಗೆನಕಲ್ ಗೆ ೪೭ ಕಿ.ಮೀ ದೂರ.

## ಇನ್ನಿತರ ಆಕರ್ಷಣೀಯ ಸ್ಥಳಗಳು
ಹೊಗೆನಕಲ್ ನ ಇತರ ಪ್ರವಾಸಿ ಆಕರ್ಷಣೀಯ ಸ್ಥಳಗಳೆಂದರೆ- 'ಮೊಸಳೆ ಫಾರಂ', 'ಪ್ರಾಣಿ ಸಂಗ್ರಹಾಲಯ' ಮತ್ತು 'ಸಸ್ಯ ಅಭಿವೃದ್ಧಿ ಕೇಂದ್ರ'.

## ಚಿತ್ರ ಸಂಪುಟ
## ಇತರೆ ಉಲ್ಲೇಖಗಳು
*Protest against `encroachment' of island near Hogenekal Falls 
*Satellite view 
*Hogenakal  

ಕನ್ನಡ:ಹೊಗೆನಕಲ್ ಜಲಪಾತ,ಕರ್ನಾಟಕ

ವರ್ಗ:ಜಲಪಾತಗಳು
ವರ್ಗ:ಕರ್ನಾಟಕದ ಪ್ರವಾಸಿ ತಾಣಗಳು
ಬರ್ಲಿನ್

**ಬರ್ಲಿನ್** ಜರ್ಮನಿ ದೇಶದ ರಾಜಧಾನಿ ಮತ್ತು ಅದರ ೧೬ ರಾಜ್ಯಗಳಲ್ಲಿ ಒಂದು. ೩.೪ ದಶಲಕ್ಷ ಜನಸಂಖ್ಯೆಯಿರುವ ಈ ನಗರ ದೇಶದ ೨ನೆಯ ದೊಡ್ಡ ನಗರವಾಗಿದೆ. ಇದು ಯುರೋಪಿಯನ್ ಒಕ್ಕೂಟದ ೨ನೆಯ ಅತಿಹೆಚ್ಚು ಜನಸಂಖ್ಯೆಯುಳ್ಳ ನಗರವಾಗಿದೆ. ಇದು ಜರ್ಮನಿಯ ಉತ್ತರಪೂರ್ವ ಭಾಗದಲ್ಲಿ ಸ್ಥಿತವಾಗಿದೆ. 

ಚಿತ್ರ:Berlin-von Siegessaeule-116-Hauptbahnhof-2017-gje.jpg
ಚಿತ್ರ:Berlin-Kurfuerstendamm-194-Nr 186-Prada-2016-gje.jpg
ಚಿತ್ರ:Brandenburger Tor nachts 2012-07.jpg
ಚಿತ್ರ:Berlin-Pariser Platz-02-2006-gje.jpg
ಚಿತ್ರ:Berlin-Denkmal fuer die ermordeten Juden Europas-14-2016-gje.jpg
ಚಿತ್ರ:Berlin-Gendarmenmarkt-08-Konzerthaus-Franzoesischer Dom-2017-gje.jpg
ಚಿತ್ರ:Berlin-Sowjetisches Ehrenmal-06-2016-gje.jpg
ಚಿತ್ರ:Berlin Aussichten vom Dom asv2023-02 img01.jpg
ಚಿತ್ರ:Berlin-Bahnhof Zoo-04-2006-gje.jpg

## ಉಲ್ಲೇಖಗಳು 
## ಹೊರಗಿನ ಸಂಪರ್ಕಗಳು 
* ಬರ್ಲಿನ್ ನಗರದ ಅಧಿಕೃತ ಅಂತರಜಾಲ ತಾಣ 
* ಬರ್ಲಿನ್ ಪ್ರವಾಸ ಮಾಹಿತಿ 
* ವಿಕಿಟ್ರಾವೆಲ್‌ನಲ್ಲಿ ಬರ್ಲಿನ್

ವರ್ಗ:ಯುರೋಪ್ ಖಂಡದ ಪ್ರಮುಖ ನಗರಗಳು
ವರ್ಗ:ಯುರೋಪ್ ಖಂಡದ ರಾಜಧಾನಿ ನಗರಗಳು
ವರ್ಗ:ಒಲಿಂಪಿಕ್ ಕ್ರೀಡಾಕೂಟದ ಆತಿಥೇಯ ನಗರಗಳು
ಜಿಮ್ಮಿ ಕಾರ್ಟರ್

**ಜಿಮ್ಮಿ ಕಾರ್ಟರ್** (ಪೂರ್ಣ ನಾಮ: *ಜೇಮ್ಸ್ ಅರ್ಲ್ ಕಾರ್ಟರ್ ಜೂನಿಯರ್*) (ಜನನ ಅಕ್ಟೋಬರ್ ೧ ೧೯೨೪- ಡಿಸೆಂಬರ್ ೨೯,೨೦೨೪) ೧೯೭೭ರಿಂದ ರಿಂದ ೧೯೮೧ರವರೆಗೆ ಅಮೇರಿಕಾ ಸಂಯುಕ್ತ ಸಂಸ್ಥಾನದ ೩೯ನೇ ಅಧ್ಯಕ್ಷರಾಗಿದ್ದರು. ಅಮೇರಿಕಾದ ವಿದೇಶಾಂಗ ನೀತಿಯ ಅಮೂಲಾಗ್ರ ಬದಲಾವಣೆಯ ಹರಿಕಾರ.
ಅಮೇರಿಕನ್ ನೌಕಾದಳದಲ್ಲಿ ಸೇವೆ ಸಲ್ಲಿಸಿದ ನಂತರ, ತಮ್ಮ ಕಡಲೆಕಾಯಿ ತೋಟದ ಉಸ್ತುವಾರಿ ಮಾಡುತ್ತಲೇ, ಜಾರ್ಜಿಯಾದ ಡೆಮಾಕ್ರೆಟಿಕ್ ಪಕ್ಷದಲ್ಲಿ ಸೇವೆ ಸಲ್ಲಿಸಿದರು.
೧೯೭೧ರಿಂದ ೧೯೭೫ರವರೆಗೆ ಜಾರ್ಜಿಯಾದ ೭೬ನೇ  ಗವರ್ನರ್ ಆಗಿ ಮತ್ತು ೧೯೬೩ರಿಂದ ೧೯೬೭ ರವರೆಗೆ ಜಾರ್ಜಿಯಾ ರಾಜ್ಯದ ಸೆನೆಟರ್ ಆಗಿಯೂ ಸೇವೆ ಸಲ್ಲಿಸಿದ್ದಾರೆ. ರಾಜಕೀಯದಿಂದ ಹೊರಬಂದ ನಂತರ ಕಾರ್ಟರ್ ರಾಜಕೀಯ ಮತ್ತು ಸಾಮಾಜಿಕ ಯೋಜನೆಗಳಲ್ಲಿ ನಿರತರಾಗಿದ್ದರು. ೨೦೦೨ರಲ್ಲಿ, ಕಾರ್ಟರ್ ಸೆಂಟರ್ ಸ್ಥಾಪನೆ, ವಿಶ್ವಶಾಂತಿ ಮತ್ತು ರೋಗಗಳ ನಿಯಂತ್ರಣಕ್ಕೆ ಸಲ್ಲಿಸಿದ ಸೇವೆಗಾಗಿ, ಅವರಿಗೆ ನೊಬೆಲ್ ಶಾಂತಿ ಪ್ರಶಸ್ತಿ ನೀಡಲಾಯಿತು.

ವರ್ಗ:ಅಮೇರಿಕ ಸಂಯುಕ್ತ ಸಂಸ್ಥಾನದ ರಾಷ್ಟ್ರಪತಿಗಳು
ವರ್ಗ:ನೊಬೆಲ್ ಶಾಂತಿ ಪ್ರಶಸ್ತಿ ಪುರಸ್ಕೃತರು
ಆಂಸ್ಟರ್ಡ್ಯಾಮ್

**ಆಂಸ್ಟರ್ಡ್ಯಾಮ್** ನೆದರ್ಲ್ಯಾಂಡ್ಸ್ ದೇಶದ ರಾಜಧಾನಿ ಮತ್ತು ಅದರ ಅತ್ಯಂತ ದೊಡ್ಡ ನಗರ. ಸುಮಾರು ೭೪೭,೨೯೦ ಜನಸಂಖ್ಯೆ ಇರುವ ಈ ನಗರ ದೇಶದ ಪಶ್ಚಿಮ ಭಾಗದಲ್ಲಿರುವ ಉತ್ತರ ಹಾಲೆಂಡ್ ಪ್ರದೇಶದಲ್ಲಿ ಒಳಪಟ್ಟಿದೆ. ಆಂಸ್ಟೆಲ್ ನದಿಗೆ ಇರುವ ಅಣೆಕಟ್ಟಿನಿಂದಾಗಿ(ಆಂಗ್ಲದಲ್ಲಿ ಡ್ಯಾಮ್) ಈ ನಗರಕ್ಕೆ ಆಂಸ್ಟರ್ಡ್ಯಾಮ್ ಎಂದು ಹೆಸರು ಬಂದಿದೆ.. ಇದು ನೆದರ್ಲ್ಯಾಂಡ್ಸ್ ದೇಶದ ಆರ್ಥಿಕ ಮತ್ತು ಸಾಂಸ್ಕೃತಿಕ ಕೇಂದ್ರವಾಗಿದ್ದು, ವಿಶ್ವದ ೫೦೦ ಅತ್ಯಂತ ದೊಡ್ಡ ಕಂಪೆನಿಗಳಲ್ಲಿ ೭ ಈ ನಗರದಲ್ಲಿ ಸ್ಥಿತವಾಗಿವೆ. ಇದರಲ್ಲಿ *ಫಿಲಿಪ್ಸ್* ಮತ್ತು *ಐ.ಎನ್.ಜಿ* ಕೂಡ ಇವೆ.

## ಉಲ್ಲೇಖಗಳು 
## ಹೊರಗಿನ ಸಂಪರ್ಕಗಳು 
* ಸರ್ಕಾರದ ಅಧಿಕೃತ ಅಂತರಜಾಲ ತಾಣ 
* ಪ್ರವಾಸೋದ್ಯಮ ಇಲಾಖೆಯ ತಾಣ 
* 

ವರ್ಗ:ಯುರೋಪ್ ಖಂಡದ ಪ್ರಮುಖ ನಗರಗಳು
ವರ್ಗ:ಯುರೋಪ್ ಖಂಡದ ರಾಜಧಾನಿ ನಗರಗಳು
ವರ್ಗ:ಒಲಿಂಪಿಕ್ ಕ್ರೀಡಾಕೂಟದ ಆತಿಥೇಯ ನಗರಗಳು
ಅಂಕಾರಾ

**ಅಂಕಾರಾ** ಟರ್ಕಿ ದೇಶದ ರಾಜಧಾನಿ ಮತ್ತು ಇಸ್ತಾಂಬುಲ್ ನಂತರ ಅದರ ೨ನೆಯ ಅತ್ಯಂತ ದೊಡ್ಡ ನಗರವಾಗಿದೆ. ಈ ನಗರದ ಜನಸಂಖ್ಯೆ ಸುಮಾರು ೩,೯೦೧,೨೦೧ ಆಗಿದೆ. ಅಂಕಾರಾ ನಗರವು ಅಂಕಾರಾ ಪ್ರಾಂತ್ಯದ ರಾಜಧಾನಿ ಕೂಡ ಆಗಿದೆ. ಇದು ಟರ್ಕಿ ದೇಶದ ಪ್ರಮುಖ ವಾಣಿಜ್ಯ ಮತ್ತು ಕೈಗಾರಿಕ ಕೇಂದ್ರವಾಗಿ ಬೆಳೆದಿದೆ.       

## ಭೌಗೋಲಿಕ  ಮಾಹಿತಿ 
ಸಮುದ್ರಮಟ್ಟಕ್ಕೆ 1020ಮೀ ಎತ್ತರದಲ್ಲಿ 150ಮೀ ಎತ್ತರವಿರುವ ಕಲ್ಲುಬಂಡೆಗಳ ಬೆಟ್ಟದ ಮೇಲಿದೆ. ಇಲ್ಲಿ ಖಂಡಾಂತರ ವಾಯುಗುಣವಿದೆ.        

## ನಗರದ ಇತಿಹಾಸ 
ಸಮುದ್ರದಿಂದ ದೂರವಿರುವುದರಿಂದಲೇ ಈ ಪಟ್ಟಣವನ್ನು ಅಂದಿನ ರಾಷ್ಟ್ರಾಧ್ಯಕ್ಷ ಕೆಮಾಲ್ ಅಟಾಟರ್ಕ್ ಎಂಬುವನು ರಾಜಧಾನಿಯನ್ನಾಗಿ ಮಾಡಿಕೊಂಡು, ಹಿಂದೆ ಇದ್ದ ಅಂಗೊರಾ ಎಂಬ ಹೆಸರನ್ನು 1923 ರಲ್ಲಿ ಅಂಕಾರ ಎಂದು ಬದಲಾಯಿಸಿದನು.        

## ನಗರದ  ವರ್ಣನೆ ಮತ್ತು ವಿಶೇಷ ಸ್ಥಳಗಳು 
ಆಧುನಿಕ ಟರ್ಕಿಯ ಪ್ರಭಾವ ಪಟ್ಟಣದ ಕೆಲವು ಕಡೆ ಕಂಡುಬರುತ್ತದೆ. ಪಟ್ಟಣದ ಹಳೆಯ ಭಾಗದಲ್ಲಿ ಒಂದು ಕೋಟೆಯಿದ್ದು ಅದರೊಳಗಡೆ ಒಂದು ಒಳಕೋಟೆ ಮತ್ತು ಒಂದು ಬಿಳಿಯ ಗೋಪುರವಿದೆ. ಕೋಟೆಯ ಹೊರಭಾಗ ಪಾಳು ಬಿದ್ದಿದೆ. ಈ ಭಾಗದಲ್ಲಿ ವಾಸಮಾಡುವ ಜನರ ಸಂಖ್ಯೆ ಅಲ್ಪ. ಇಲ್ಲಿನ ಚಿಕ್ಕಚಿಕ್ಕ ಹಾಗೂ ವಕ್ರವಕ್ರವಾಗಿರುವ ಬೀದಿಗಳ ಎಡಬಲಗಳಲ್ಲಿ ಮಣ್ಣಿನ ಇಟ್ಟಿಗೆ, ಮರ ಹಾಗೂ ಹೆಂಚುಗಳನ್ನು ಉಪಯೋಗಿಸಿ ರಚಿಸಲಾದ ಹಳೆಯ ಮನೆಗಳಿವೆ.        

ಇಲ್ಲಿ ಒಂದು ಪೇಟೆಯೂ ಮತ್ತು ರಾಷ್ಟ್ರೀಯ ಸಮಾರಂಭಗಳು ಜರುಗುವ ಉಲಸ್ ಎಂಬ ಹೆಸರಿನ ಚೌಕವೂ ಇವೆ. ಪಟ್ಟಣದ ಉತ್ತರ ಭಾಗದ ಪ್ರದೇಶಕ್ಕೆ ಆಧುನಿಕತೆಯ ಪ್ರಭಾವ ಹೆಚ್ಚಾಗಿ ಬೀಳದಿದ್ದು, ಅಲ್ಲಿ ಅನೇಕ ಪ್ರಾಚೀನ ಅವಶೇಷಗಳು ಕಂಡುಬರುತ್ತವೆ. ಬೆಟ್ಟದ ಮೇಲಿನಿಂದ ನೋಡಿದರೆ 1953ರಲ್ಲಿ ಪುರ್ಣಗೊಂಡ ಅಟಾಟರ್ಕ್ನ ಸಮಾಧಿ ಪ್ರಧಾನವಾಗಿ ಕಾಣಿಸುತ್ತದೆ. ದೂರದಲ್ಲಿ ಕಾಣಿಸುವ ಇತರ ಸ್ಮಾರಕಗಳೆಂದರೆ-ವಿಕ್ಟರಿ ಸ್ಮಾರಕ, ಕಾನ್ಫಿಡೆನ್ಸ್ ಸ್ಮಾರಕ - ಇತ್ಯಾದಿ. ಈಗಿನ ಅಧ್ಯಕ್ಷರ ನಿವಾಸದ ಮುಂಭಾಗದಲ್ಲಿರುವ ಅಟಾಟರ್ಕ್ನ ನಿವಾಸ ಈಗ ಒಂದು ವಸ್ತು ಸಂಗ್ರಹಾಲಯವಾಗಿದೆ. ಅಂಕಾರದಲ್ಲಿ ಒಂದು ವಿಶ್ವವಿದ್ಯಾಲಯ, ಒಂದು ರಾಷ್ಟ್ರೀಯ ಪುಸ್ತಕ ಭಂಡಾರ, ರಾಜ್ಯದ ಆರ್ಥಿಕ ನೆರವಿನಿಂದ ನಡೆಯುತ್ತಿರುವ ಒಂದು ರಂಗಮಂಟಪ ಮತ್ತು ಆಧುನಿಕ ರೇಡಿಯೋ ಕೇಂದ್ರ ಇವೆ. ಇಲ್ಲಿರುವ ಕಾಲೇಜು ಬಹಳ ದೊಡ್ಡದಾಗಿದೆ. ಜೆನ್ಕ್ಲಿಕ್ ಪಾರ್ಕ್ ಎಂಬ ಉದ್ಯಾನವನ ಬಹಳ ಸುಂದರವಾಗಿದೆ. ಕುದುರೆ ಜೂಜಿನ ಮೈದಾನ ಹಾಗೂ ಎರಡು ಕ್ರೀಡಾಂಗಣಗಳಿವೆ. ಪಟ್ಟಣದ ಉತ್ತರಕ್ಕೆ 13 ಕಿಮೀ. ದೂರದಲ್ಲಿರುವ ಕ್ಯುಬೆಕ್ ಡ್ಯಾಂ ಎಂಬುದು ಒಂದು ಪ್ರವಾಸೀ ಕೇಂದ್ರವಾಗಿದೆ.        

## ಪ್ರಯಾಣ ಸೌಲಭ್ಯಗಳು 
ಅಂಕಾರದಿಂದ ಇಸ್ತಾನ್ಬುಲ್, ಇಜ಼್‌ಮೀರ್ ಮತ್ತು ಅದಾನ ಪಟ್ಟಣಗಳಿಗೆ ರೈಲಿನ ಸೌಲಭ್ಯವಿದೆ. ಇಲ್ಲಿಂದ 26 ಕಿ.ಮೀ ದೂರವಿರುವ ಈಸೆನ್ಬೋಗ ಎಂಬುದು ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣ.        

## ಕೈಗಾರಿಕೆಗಳು 
ಪಟ್ಟಣದ ಹೊರವಲಯದಲ್ಲಿ ಜಮಖಾನೆ, ಜೇನುತುಪ್ಪ ಮತ್ತು ಪೇರು ಜಾತಿಯ ಹಣ್ಣಿನ ಉತ್ಪನ್ನಗಳು ಮುಂತಾದ ಕೈಗಾರಿಕೆಗಳು ಕಂಡುಬರುತ್ತವೆ.       
## ಅಂಕಾರಾ ನಗರನೋಟ 

Image:Ankara.jpg|ಬೋಟಾನಿಕಲ್ ಉದ್ಯಾನದಿಂದ ಮಧ್ಯ ಅಂಕಾರಾದ ನೋಟ
Image:State Painting and Sculpture Museum of Ankara.jpg|ರಾಜ್ಯ ಕಲಾ ಮತ್ತು ಶಿಲ್ಪಕಲೆ ವಸ್ತುಸಂಗ್ರಹಾಲಯ

## ಉಲ್ಲೇಖಗಳು 
## ಹೊರಗಿನ ಸಂಪರ್ಕಗಳು 
* ಅಂಕಾರಾ ನಗರ ಮಾರ್ಗದರ್ಶಿ 
* 

ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವರ್ಗ:ಏಷ್ಯಾ ಖಂಡದ ರಾಜಧಾನಿ ನಗರಗಳು
ವರ್ಗ:ಯುರೋಪ್ ಖಂಡದ ರಾಜಧಾನಿ ನಗರಗಳು
ವರ್ಗ:ಏಷ್ಯಾ ಖಂಡದ ನಗರಗಳು
ವಿಯೆನ್ನ

**ವಿಯೆನ್ನ** (ಜರ್ಮನ್:Wien) ಆಸ್ಟ್ರಿಯ ದೇಶದ ರಾಜಧಾನಿ ಮತ್ತು ಅದರ ೯ ರಾಜ್ಯಗಳ್ಳಲೊಂದು. ೧.೭ ದಶಲಕ್ಷ ಜನಸಂಖ್ಯೆ ಹೊಂದಿರುವ ಈ ನಗರ ಆಸ್ಟ್ರಿಯಾದ ಪ್ರಮುಖ ನಗರವಾಗಿದೆ. ಆಸ್ಟ್ರಿಯದ ಅತ್ಯಂತ ದೊಡ್ಡ ನಗರವಾಗಿರುವ ವಿಯೆನ್ನ ಅದರ ಸಾಂಸ್ಕೃತಿಕ, ಆರ್ಥಿಕ ಮತ್ತು ರಾಜಕೀಯ ಕೇಂದ್ರವಾಗಿದೆ. ಯುರೋಪಿನ ಒಕ್ಕೂಟದಲ್ಲಿ ೧೦ನೆಯ ದೊಡ್ಡ ನಗರ ಕೂಡ ಆಗಿದೆ. ಈ ನಗರವು ಸಂಯುಕ್ತ ರಾಷ್ಟ್ರಗಳು ಮತ್ತು ಒಪೆಕ್ ಸಂಘಗಳ ಆತಿಥ್ಯವನ್ನು ಸಹ ವಹಿಸಿಕೊಡಿದೆ.

## ನಗರ ನೋಟ 

Image:Schloss Schoenbrunn August 2006 406.jpg|ಶೊನ್ಬ್ರನ್ನ್ ಅರಮನೆ
Image:Belvedere Vienna June 2006 010.jpg|ಬೆಲ್ವೆಡೆರೆ ಅರಮನೆ
Image:Albertina01.jpg|ಆಲ್ಬರ್ಟೀನ
Image:Naturhistorisches Museum Vienna June 2006 241.jpg|ನೇಚರ್ಹಿಸ್ಟೊರಿಚೆಸ್ ವಸ್ತುಸಂಗ್ರಹಾಲಯ
Image:Austria_Parlament_Athena.jpg|ಆಸ್ಟ್ರಿಯದ ಸಂಸತ್ತಿನ ಎದುರಿರುವ ಅಥೆನಾದ ಪುತ್ತಳಿ
Image:Secession Vienna June 2006 006.jpg|ಸೆಸೆಶನ್ ಕಟ್ಟಡ
Image:Wiener Riesenrad dsc02961.jpg|ರೈಸೆನ್ರಾಡ್ 
Image:T-mobil center wien.jpg|ಆಧುನಿಕ ವಿಯೆನ್ನ

## ಉಲ್ಲೇಖಗಳು 
## ಹೊರಗಿನ ಸಂಪರ್ಕಗಳು 
* Wien.info - ಪ್ರವಾಸೊದ್ಯಮ ಇಲಾಖೆಯ ಅಧಿಕೃತ ತಾಣ
* Wien.gv.at - ಪುರಸಭೆಯ ಅಧಿಕೃತ ತಾಣ
* 

ವರ್ಗ:ಯುರೋಪ್ ಖಂಡದ ರಾಜಧಾನಿ ನಗರಗಳು
ವರ್ಗ:ಯುರೋಪ್ ಖಂಡದ ಪ್ರಮುಖ ನಗರಗಳು
ವರ್ಗ:ವಿಶ್ವ ಪರಂಪರೆಯ ತಾಣಗಳು
ಬೊಗೋಟ

**ಬೊಗೋಟ** — ಅಧಿಕೃತವಾಗಿ **ಬೊಗೋಟ, ಡಿ.ಸಿ.** (ಡಿ.ಸಿ. ಎಂದರೆ "Distrito Capital", ಅಥವಾ "ರಾಜಧಾನಿ ಜೆಲ್ಲಿ") ಕೊಲಂಬಿಯ ದೇಶದ ರಾಜಧಾನಿ ನಗರ ಮತ್ತು ಅದರ ಅತ್ಯಂತ ದೊಡ್ಡ ನಗರ. ಹಿಂದೆ **ಸಾಂಟ ಫೆ ಡೆ ಬೊಗೋಟ** ಎಂದು ಕರೆಯಲ್ಪಡುತ್ತಿದ ಈ ನಗರ ೬,೭೭೬,೦೦೯ ಜನರೊಂದಿಗೆ ಕೊಲಂಬಿಯದ ಅತಿ ಹೆಚ್ಚು ಜನಸಂಖ್ಯೆಯುಳ್ಳ ನಗರವಾಗಿದೆ. ಅನೇಕ ವಿಶ್ವವಿದ್ಯಾಲಯಗಳು ಮತ್ತು ಗ್ರಂಥಾಲಗಳು ಇರುವ ಈ ನಗರ *ದಕ್ಷಿಣ ಅಮೇರಿಕದ ಅಥೆನ್ಸ್* ಎಂದೆ ಹೆಸರುವಾಸಿಯಾಗಿದೆ..

## ಉಲ್ಲೇಖಗಳು 
## ಹೊರಗಿನ ಸಂಪರ್ಕಗಳು 
* ನಗರದ ಅಧಿಕೃತ ತಾಣ
* ಮೇಯರ್ ಅಧಿಕೃತ ತಾಣ
* ಬೊಗೋಟ ಪ್ರವಾಸೋದ್ಯಮ 
* 

ವರ್ಗ:ದಕ್ಷಿಣ ಅಮೇರಿಕ ಖಂಡದ ನಗರಗಳು
ವರ್ಗ:ದಕ್ಷಿಣ ಅಮೇರಿಕ ಖಂಡದ ರಾಜಧಾನಿ ನಗರಗಳು
ಬ್ರಸೆಲ್ಸ್

**ಬ್ರಸೆಲ್ಸ್** (ಫ್ರೆಂಚ್:Bruxelles, ಡಚ್:Brussel), ಅಧಿಕೃತವಾಗಿ **ಬ್ರಸೆಲ್ಸ್ ರಾಜಧಾನಿ-ಪ್ರದೇಶ**, ಬೆಲ್ಜಿಯಂ ದೇಶದ ರಾಜಧಾನಿ ಮತ್ತು ಅದರ ಅತ್ಯಂತ ದೊಡ್ಡ ನಗರ ಪ್ರದೇಶವಾಗಿದೆ. ಯುರೋಪಿಯನ್ ಒಕ್ಕೂಟದ ಅನೇಕ ಪ್ರಮುಖ ರಾಜಕೀಯ ಸಂಸ್ಥೆಗಳು ಈ ನಗರದಲ್ಲಿರುವ ಕಾರಣ ಇದನ್ನು ಯುರೋಪಿಯನ್ ಒಕ್ಕೂಟದ ರಾಜಧಾನಿ ಎಂದೂ ಕರೆಯಲಾಗುತ್ತದೆ. ಎರಡನೆಯ ಮಹಾಯುದ್ಧದ ನಂತರ ಇದು ಅಂತರ್ರಾಷ್ಟ್ರೀಯ ರಾಜಕೀಯದ ಪ್ರಮುಖ ಕೇಂದ್ರವಾಗಿ ಬೆಳೆದಿದೆ. ಯುರೋಪಿಯನ್ ಒಕ್ಕೂಟದ ಸಂಸ್ಥೆಗಳಲ್ಲದೆ ನೇಟೊವಿನ ಮುಖ್ಯ ಕಾರ್ಯಲಯ ಕೂಡ ಇಲ್ಲಿ ಸ್ಥಿತವಾಗಿದೆ.

ಇದು ಬ್ರಬಾಂಟ್ ಪ್ರಾಂತ್ಯದ ಮತ್ತು ಬ್ರಸೆಲ್ಸಿನ ಆಡಳಿತ ಕೇಂದ್ರನಗರ. ಜನಸಂಖ್ಯೆ 1,008,715 (1980). ಪೂರ್ವಕಾಲದ ಮತ್ತು ಇತ್ತೀಚಿನ ಆಧುನಿಕ ಸುಂದರ ಕಟ್ಟಡಗಳಿಂದಲೂ ವಿಶಾಲ ಬೀದಿಗಳಿಂದಲೂ ಕಲೆ, ಸಾಹಿತ್ಯ, ಶಿಕ್ಷಣ ಮತ್ತು ವ್ಯಾಪಾರ ವಾಣಿಜ್ಯಗಳಿಂದಲೂ ಪ್ರಸಿದ್ಧವಾಗಿದೆ. ಈ ಸುಂದರ ನಗರವನ್ನು ಪುಟ್ಟ ಪ್ಯಾರಿಸ್ ಎಂದು ಕರೆಯುವುದುಂಟು.

ಬ್ರಸೆಲ್ಸ್ ನಗರವನ್ನು ಮೇಲಣ ಮತ್ತು ಕೆಳಗಿನ ನಗರಗಳೆಂದು ಎರಡು ಭಾಗಗಳಾಗಿ ವಿಂಗಡಿಸಿದ್ದಾರೆ. ಮೇಲಣನಗರದಲ್ಲಿ ದೊರೆಯ ಅರಮನೆ, ಸರಕಾರಿ ಕಛೇರಿಗಳು, ಉದ್ಯಾನವನಗಳು ಮತ್ತು ವಿಶಾಲ ಬೀದಿಗಳು ಇವೆ. ಕೆಳನಗರ ಹಳೆಯ ಊರು. ಈ ವಿಭಾಗ ವ್ಯಾಪಾರ ಕೇಂದ್ರ ಇದರಲ್ಲಿ ಮಾರುಕಟ್ಟೆ ಚೌಕಗಳು, 1200ರಷ್ಟು ಹಿಂದೆ ಕಟ್ಟಿದ ಕಟ್ಟಡ ಇತ್ಯಾದಿಗಳಿವೆ.

ಪ್ರಪಂಚ ಖ್ಯಾತವಾದ ಲೇಸ್, ಹತ್ತಿ ಮತ್ತು ಉಣ್ಣೆಯ ಪದಾರ್ಥಗಳು, ಕಾಗದ, ಲೋಹದಸಾಮಾನುಗಳು, ಮಾದಕಪಾನೀಯಗಳು, ಬಟ್ಟೆ, ಸಕ್ಕರೆ ಶುದ್ಧೀಕರಣ ಯಂತ್ರಗಳು ತಯಾರಾಗುತ್ತವೆ. ಫಾಂಡ್ರಿ ರಾಸಾಯನಿಕಗಳು, ಔಷಧಿ ಚರ್ಮ ವಸ್ತುಗಳು ತಯಾರಿಕೆ ಮೊದಲಾದ ಉದ್ಯಮಗಳೂ ಉಂಟು. ವಿಜ್ಞಾನ, ಕಲೆ, ಸಂಗೀತ ಕಾಲೇಜುಗಳು ಇವೆ. ರೈಲುಮಾರ್ಗಗಳು, ಕಾಲುವೆಗಳು ಸಾರಿಗೆಯ ಮೂಲಗಳು. ಬೆಲ್ಜಿಯಮ್ಮಿನ ಎಲ್ಲ ಕಡೆಗೆ ಉತ್ತಮ ಸಂಪರ್ಕ ಉಂಟು.

## ಇತಿಹಾಸ 
ಸುಮಾರು 5ನೆಯ ಶತಮಾನದ ಮಧ್ಯದಲ್ಲಿ ಬ್ರಸೆಲ್ಸ್ ನಗರ ಸ್ಥಾಪಿತವಾಯಿತು. ಅನಂತರ ಅಸ್ಟ್ರಿಯದ ನೆದರ್ಲೆಂಡಿನ ರಾಜಧಾನಿಯಾಗಿ (1477) ಯೂರೊಪಿನ ಉಚ್ಛ್ರಾಯ ನಗರವೆಂದು ಖ್ಯಾತಿ ಪಡೆಯಿತು. 1794ರಲ್ಲಿ ಫ್ರೆಂಚರ ವಶವಾಗಿ 1814ರ ತನಕ ಅವರ ಅಧೀನದಲ್ಲಿತ್ತು. ಈ ನಗರದಿಂದ 19 ಕಿಮೀ ದೂರದಲ್ಲಿ ಪ್ರಸಿದ್ಧ ವಾಟರ್ಲೂ ಕದನ ನಡೆಯಿತು (1815). ನೆದರ್ಲೆಂಡ್ಸಿನ ಭಾಗವಾಗಿ 1830ರ ತನಕ ಇತ್ತು. ಇದೇ ವರ್ಷದಲ್ಲಿ ಬೆಲ್ಜಿಯಮ್ ರಾಜ್ಯ ರೂಪುಗೊಂಡಾಗ ಬ್ರಸೆಲ್ಸ್ ಅದರ ರಾಜಧಾನಿಯಾಯಿತು. ಎರಡು ಮಹಾಯುದ್ಧಗಳ ಸಮಯದಲ್ಲೂ ಜರ್ಮನರು ಬೆಲ್ಜಿಯಮ್ಮಿನಲ್ಲಿ ಬೀಡು ಬಿಟ್ಟಿದ್ದರು. ಹೀಗಾಗಿ ಬೆಲ್ಜಿಯಮ್ ಅನುಸರಿಸುತ್ತಿದ್ದ ತಟಸ್ಥ ನೀತಿ ಮೂಲೆಗುಂಪಾಗಬೇಕಾಯಿತು. 1944ರಲ್ಲಿ ನಾಟ್ಸೀಗಳ ಹಿಡಿತದಿಂದ ಮುಕ್ತವಾಯಿತು.

*

## ಉಲ್ಲೇಖಗಳು 
## ಹೊರಗಿನ ಸಂಪರ್ಕಗಳು 
* ಬ್ರಸೆಲ್ಸ್ ರಾಜಧಾನಿ-ಪ್ರದೇಶ, ಅಧಿಕೃತ ತಾಣ
* 

be-x-old:Брусэль

ವರ್ಗ:ಯುರೋಪ್ ಖಂಡದ ಪ್ರಮುಖ ನಗರಗಳು
ವರ್ಗ:ಯುರೋಪ್ ಖಂಡದ ರಾಜಧಾನಿ ನಗರಗಳು

bat-smg:Briuselis
ಭಾಷಾಂತರ

[thumb|right|200px|೩ ಭಾಷೆಗಳಲ್ಲಿ ಭಾಷಾಂತರವನ್ನು ಹೊಂದಿರುವ ಪ್ರಾಚೀನ [ರೊಸೆಟ್ಟ ಕಲ್ಲು]]
**ಭಾಷಾಂತರ** ಎಂದರೆ ಒಂದು ಭಾಷೆಯಲ್ಲಿನ ಮಾತು ಅಥವಾ ಬರವಣಿಗೆಯನ್ನು ಇನ್ನೊಂದು ಭಾಷೆಯಲ್ಲಿ ಸಮಾನ ಅರ್ಥ ನೀಡುವಂತೆ ಪರಿವರ್ತಿಸುವ ಒಂದು ಪ್ರಕ್ರಿಯೆ. ಕನ್ನಡದಲ್ಲಿ ಇದಕ್ಕೆ ಸಂವಾದಿಯಾದ ಇತರ ಪದಗಳು: ಅನುವಾದ, ತರ್ಜುಮೆ, ಕನ್ನಡೀಕರಿಸು (ಬೇರೆ ಭಾಷೆಗಳಿಂದ ಕನ್ನಡಕ್ಕೆ ಭಾಷಾಂತರಿಸುವಾಗ), ಮರುಬರವಣಿಗೆ, ರೂಪಾಂತರ, ಅಳವಡಿಕೆ ಇತ್ಯಾದಿ.

ಭಾಷೆಗಳು ಆರಂಭವಾದಾಗಿನಿಂದ ಭಾಷಾಂತರವು ಆರಂಭಗೊಂಡಿದೆ. ಭಾಷೆ ಎಷ್ಟು ಹಳೆಯದೊ ಭಾಷಾಂತರವೂ ಅಷ್ಟೇ ಹಳೆಯದಾದ ಪ್ರಕ್ರಿಯೆ.

ರೋಮನ್ ಜಾಕೋಬ್ಸನ್ ಎನ್ನುವ ವಿದ್ವಾಂಸ ಮೂರು ರೀತಿಯಾಗಿ ಭಾಷಾಂತರಗಳನ್ನು ವರ್ಗೀಕರಣ ಮಾಡುತ್ತಾನೆ:
# ಆಂತರಿಕ ಭಾಷಾಂತರ: ಒಂದು ಭಾಷೆಯ ಒಳಗೇ ಅರ್ಥವು ಒಂದು ಪಠ್ಯದಿಂದ ಮತ್ತೊಂದು ಪಠ್ಯವಾಗಿ ರೂಪುಗೊಳ್ಳುವುದು. ಉದಾ: ಹಳೆಗನ್ನಡದ ಪಠ್ಯವೊಂದನ್ನು ಹೊಸಗನ್ನಡಕ್ಕೆ ಭಾಷಾಂತರಿಸುವುದು.
# ಅಂತರ್ ಭಾಷಾಂತರ: ಒಂದು ಭಾಷೆಯಿಂದ ಮತ್ತೊಂದು ಭಾಷೆಗೆ ಅರ್ಥವು ವರ್ಗಾವಣೆಯಾಗುವುದು. ಉದಾ. ಶೇಕ್ಸ್ಪಿಯರನ ನಾಟಕದ ಕನ್ನಡ ಭಾಷಾಂತರ.
# ಅಂತರ್-ಸಂಜ್ಞಾತ್ಮಕ ಭಾಷಾಂತರ. ಉದಾ. ಅರ್ಥವು ಒಂದು ಸಂಜ್ಞಾವ್ಯವಸ್ಥೆಯಿಂದ ಮತ್ತೊಂದು ಸಂಜ್ಞಾವ್ಯವಸ್ಥೆಗೆ ವರ್ಗಾವಣೆಯಾಗುವುದು. ಉದಾ. ಕನ್ನಡ ಕಾದಂಬರಿಯೊಂದು ಚಲನ ಚಿತ್ರವಾಗುವುದು, ದೇವಸ್ಥಾನಗಳಲ್ಲಿ ಧಾರ್ಮಿಕ ಕಥೆಗಳು ಶಿಲ್ಪಗಳಾಗಿ ರೂಪುಗೊಳ್ಳುವುದು.

ವರ್ಗ:ಭಾಷೆ
ಈಶ್ವರ

:***ಶಿವ** ಲೇಖನಕ್ಕಾಗಿ ಇಲ್ಲಿ ನೋಡಿ.*

thumb|ಈಶ್ವರ ದೇವಾಲಯ
**ಈಶ್ವರ** ಅಧಿಪತಿ ಶಬ್ದಕ್ಕೆ ಭಾಷಾಂತರಿಸುವ, ಏಕದೇವತಾವಾದಿ ಅರ್ಥದಲ್ಲಿ ಪರಮಾತ್ಮ ಅಥವಾ ದೇವರಿಗೆ ಅನ್ವಯಿಸುವ, ಅಥವಾ ಅದ್ವೈತವಾದಿ ಚಿಂತನೆಯಲ್ಲಿ ಇಷ್ಟದೇವನಿಗೆ ಅನ್ವಯಿಸುವ ಹಿಂದೂ ಧರ್ಮದಲ್ಲಿನ ಒಂದು ದೇವತಾಶಾಸ್ತ್ರೀಯ ಪರಿಕಲ್ಪನೆ. ಮನುಷ್ಯರು ಬ್ರಹ್ಮನ್ ಬಗ್ಗೆ ಯೋಚಿಸಿದಾಗ, ಪರಮೋಚ್ಚ ವಿಶ್ವಾತ್ಮವು ನಿಯಮಿತ, ಪರಿಮಿತ ಮಾನವ ಮನಸ್ಸಿನ ಮೇಲೆ ಬಿಂಬಿತವಾಗುತ್ತದೆ ಮತ್ತು ಈಶ್ವರನಾಗಿ ಕಾಣಿಸಿಕೊಳ್ಳುತ್ತದೆ ಎಂದು ಅದ್ವೈತ ವೇದಾಂತ ಅಭಿಪ್ರಾಯಪಡುತ್ತದೆ. ಹಾಗಾಗಿ, ಮನಸ್ಸು ಪರಮಾತ್ಮನ ಮೇಲೆ ವ್ಯಕ್ತಿತ್ವ, ಮಾತೃತ್ವ, ಮತ್ತು ಪಿತೃತ್ವದಂತಹ ಮಾನವ ಲಕ್ಷಣಗಳನ್ನು ಬಿಂಬಿಸುತ್ತದೆ.
ಈಶ್ವರ ಎಂದರೆ ಸಾಮರ್ಥ್ಯವನ್ನು ಹೊಂದಿರುವವ, ಆಡಳಿತಗಾರ ಎಂದರ್ಥ.ಹಿಂದೂ ತತ್ವಶಾಸ್ತ್ರದ ಆರು ವ್ಯವಸ್ಥೆಗಳಲ್ಲಿ ಸಾಂಖ್ಯ ಮತ್ತು ಮೀಮಾಂಸ ಈಶ್ವರನ ಪರಿಕಲ್ಪನೆಯನ್ನು ಪರಿಗಣಿಸುವುದಿಲ್ಲ,ಆದರೆ  ಯೋಗ, ವೈಶೇಶಿಕ, ವೇದಾಂತ ಮತ್ತು ನ್ಯಾಯ ಶಾಲೆಗಳು ಈಶ್ವರನನ್ನು ಪರಿಗಣಿಸುತ್ತವೆ.

ವರ್ಗ:ಹಿಂದೂ ತತ್ವಶಾಸ್ತ್ರೀಯ ಪರಿಕಲ್ಪನೆಗಳು
ವರ್ಗ:ಹಿಂದೂಧರ್ಮ
ವರ್ಗ:ಹಿಂದೂ ಧರ್ಮ
ವರ್ಗ:ತತ್ವಶಾಸ್ತ್ರ
ಉಮರ್ ಅಬ್ದುಲ್ಲಾ

**ಉಮರ್ ಅಬ್ದುಲ್ಲಾ** (ಹುಟ್ಟು: ಮಾರ್ಚ್ ೧೦, ೧೯೭೦) ಜಮ್ಮು ಮತ್ತು ಕಶ್ಮೀರದ ೧೧ನೇ ಮುಖ್ಯ ಮಂತ್ರಿ. ಇದಕ್ಕೆ ಮುಂಚೆ ಇವರು ಶ್ರೀನಗರ ಕ್ಷೇತ್ರದ ಲೋಕ ಸಭೆಯ ಪ್ರತಿನಿಧಿಯಾಗಿದ್ದರು. ಇವರ ತಂದೆ ಫಾರೂಕ್ ಅಬ್ದುಲ್ಲಾ ಕೂಡ ೩ ಬಾರಿ ಜಮ್ಮು ಮತ್ತು ಕಶ್ಮೀರದ ಮುಖ್ಯ ಮಂತ್ರಿಯಾಗಿದ್ದರು.

ವರ್ಗ:ಜಮ್ಮು ಮತ್ತು ಕಾಶ್ಮೀರ
ವರ್ಗ:ಭಾರತದ ಪ್ರಮುಖ ರಾಜಕಾರಣಿಗಳು
ಹಾಂಗ್ ಕಾಂಗ್

**ಹಾಂಗ್ ಕಾಂಗ್** (ಚೀನಿ: 香港), ಅಧಿಕೃತವಾಗಿ **ಹಾಂಗ್ ಕಾಂಗ್ ವಿಶೇಷ ಆಡಳಿತ ಪ್ರದೇಶ**, ಚೀನ ದೇಶದ ದಕ್ಷಿಣ ಕಡಲ ತೀರದಲ್ಲಿರುವ ಒಂದು ಪ್ರದೇಶ. ಉತ್ತರದಲ್ಲಿ ಚೀನದ ಗುವಾಂಗ್ಡಾಂಗ್ ಪ್ರಾಂತ್ಯದ ಜೊತೆ ಗಡಿ ಹೊಂದಿದ್ದು, ಉಳಿದ ಮೂರು ದಿಕ್ಕಿನಲ್ಲಿ ದಕ್ಷಿಣ ಚೀನ ಸಮುದ್ರದಿಂದ ಆವ್ರತಗೊಂಡಿದೆ. ಸುಮಾರು ೬.೯ ದಶಲಕ್ಷ ಜನಸಂಖ್ಯೆಯನ್ನು ಹೊಂದಿರುವ ಈ ಪ್ರದೇಶ ವಿಶ್ವದ ಅತ್ಯಂತ ಹೆಚ್ಚು ಜನಸಂಖ್ಯಾ ಸಾಂದ್ರತೆ ಹೊಂದಿರುವ ಪ್ರದೇಶಗಳಲ್ಲಿ ಒಂದಾಗಿದೆ.

## ಹೊರಗಿನ ಸಂಪರ್ಕಗಳು 
* ಹಾಂಗ್ ಕಾಂಗ್ ಸರ್ಕಾರದ ಅಧಿಕೃತ ಅಂತರಜಾಲ ತಾಣ
* ಹಾಂಗ್ ಕಾಂಗ್ ಸರ್ಕಾರ - ಸೆನ್ಸಸ್ ಮತ್ತು ಅಂಕಿಅಂಶಗಳ ಇಲಾಖೆ
* ಹಾಂಗ್ ಕಾಂಗ್ ವಿಧಾನ ಪರಿಷತ್ತು 
* ಎನ್ಸೈಕ್ಲೋಪೀಡಿಯದಲ್ಲಿ ಹಾಂಗ್ ಕಾಂಗ್
* 

## ಉಲ್ಲೇಖಗಳು 
ವರ್ಗ:ಏಷ್ಯಾ ಖಂಡದ ನಗರಗಳು
ವರ್ಗ:ಚೀನಾದ ನಗರಗಳು
ಭೈರೋನ್ ಸಿಂಗ್ ಶೇಖಾವತ್

**ಭೈರೋನ್ ಸಿಂಗ್ ಶೇಖಾವತ್** (ಹುಟ್ಟು: ಅಕ್ಟೋಬರ್ ೨೩, ೧೯೨೩, ಮರಣ: ಮೇ ೧೫, ೨೦೧೦) ಭಾರತದ ಉಪ ರಾಷ್ಟ್ರಪತಿಯಾಗಿ ಆಗಸ್ಟ್ ೨೦೦೨ರಿಂದ ಜುಲೈ ೨೦೦೭ರವರೆಗೆ ಕಾರ್ಯ ನಿರ್ವಹಿಸಿದವರು. ಭಾರತೀಯ ಜನತಾ ಪಕ್ಷದ ಸದಸ್ಯರಾಗಿರುವ ಇವರು ಇದಕ್ಕೆ ಮುಂಚೆ ೩ ಬಾರಿ ರಾಜಸ್ಥಾನದ ಮುಖ್ಯ ಮಂತ್ರಿಯಾಗಿದ್ದರು. ಅವರು ಮೂರು ಬಾರಿ ರಾಜಸ್ಥಾನದ ಮುಖ್ಯಮಂತ್ರಿಯಾಗಿ, ೧೯೭೭ರಿಂದ ೧೯೮೦, ೧೯೯೦ರಿಂದ ೧೯೯೨ ಮತ್ತು ೧೯೯೩ರಿಂದ ೧೯೯೮ರ ವರೆಗೆ, ಅಧಿಕಾರ ವಹಿಸಿದರು.
## ಉಲ್ಲೇಖಗಳು
ಶೇಖಾವತ್
ಶೇಖಾವತ್
ಪಿಕಳಾರ

ಪಿಕಳಾರ (Bulbul) : ಮೈನಾಕ್ಕಿಂತ ಕೊಂಚ ಚಿಕ್ಕದಾದ ಗುಬ್ಬಿಗಿಂತ ದೊಡ್ಡದಾದ ಈ ಹಕ್ಕಿ ಭಾರತದಾದ್ಯಂತ ಕಂಡುಬರುವ ಒಂದು ಸಾರ್ವತ್ರಿಕ ಹಕ್ಕಿ. ಇವುಗಳನ್ನು ದಟ್ಟ ಕಾಡುಗಳಲ್ಲಿ, ಪೇಟೆಯ ಉದ್ಯಾನಗಳಲ್ಲಿ, ಮನೆಯ ಹೂದೋಟ ಹೀಗೆ ಎಲ್ಲೆಡೆ ನೋಡಬಹುದು. ಪಶ್ಚಿಮ ಘಟ್ಟದ ಕಾಡುಗಳಲ್ಲಿ ನಾಡಿನಲ್ಲಿ ಗುಬ್ಬಚ್ಚಿಗಳು ಹೇಗೊ ಹಾಗೆ ವಿಪುಲವಾಗಿವೆ. ಕರ್ನಾಟಕದಲ್ಲಿ ಇವುಗಳ ಅನೇಕ ಪ್ರಭೇದಗಳನ್ನು ನೋಡಬಹುದು : ಕೆಂಪು ಕಪೋಲದ ಪಿಕಳಾರ ಅಥವಾ ಕೆಮ್ಮೀಸೆ ಪಿಕಳಾರ(Red-whiskered Bulbul), ಕೆಂಪು ಬಾಲದ ಪಿಕಳಾರ(Red-vented Bulbul), ಕರಿ ಪಿಕಳಾರ(Black Bulbul), ಹಳದಿ ಕತ್ತಿನ ಪಿಕಳಾರ (Yellow-throated Bulbul), ಬಿಳಿ ಹುಬ್ಬಿನ ಪಿಕಳಾರ (White-browed Bulbul).
ಕೆಂಪು ಕಪೋಲದ ಪಿಕಳಾರ ಅಥವಾ ಕೆಮ್ಮೀಸೆ ಪಿಕಳಾರದ ತಲೆಯ ಮೇಲೆ ಜುಟ್ಟಿನಂತಹ ಚೊಟ್ಟಿ ಇದ್ದು, ಕಪೋಲದ ಭಾಗ ಕೆಂಪಾಗಿರುತ್ತದೆ. ಇವನ್ನು ಸಾಮಾನ್ಯವಾಗಿ ನಗರದ ಹೂದೋಟಗಳಿಂದ ಹಿಡಿದು ಮಲೆನಾಡಿನ ಕಾಡುಗಳಲ್ಲಿ ಎಲ್ಲೆಡೆ ನೋಡಬಹುದು. 
ಕೆಂಪು ಬಾಲದ ಪಿಕಳಾರಗಳ ಬಾಲದ ಬುಡದಲ್ಲಿ ಕೆಂಪು ಬಣ್ಣವಿದ್ದು, ಇವು ಹೆಚ್ಚಾಗಿ ತೋಟ,ಉದ್ಯಾನದಲ್ಲಿ ಕಾಣಿಸಿಕೊಳ್ಳುತ್ತವೆ.ಬೆಳಗಿನ ಸಮಯದಲ್ಲ್ಲಿ ಸಿಳ್ಳು ಹಾಕುತ್ತಾ ಸುಶ್ರಾವ್ಯವಾಗಿ ಹಾಡುತ್ತವೆ.ಇವು ಗುಂಪಿನಲ್ಲಿರುವುದು ಅಪರೂಪ, ಬದಲಾಗಿ ಒಂಟಿ ಅಥವಾ ಜೋಡಿ ಹಕ್ಕಿಗಳಾಗಿ ಕಾಣಿಸಿಕೊಳ್ಳುವುದು ಹೆಚ್ಚು.
## ಆಹಾರ 
ಪಿಕಳಾರಗಳ ಆಹಾರ ಕೀಟಗಳು,ಸಣ್ಣ ಹಣ್ಣುಗಳು ಮತ್ತು ಹೂವಿನ ಮಕರಂದ.ಇವು ಪೊದೆಗಳ ಕವಲುಗಳಲ್ಲಿ ನಾರು, ಹುಲ್ಲು, ಜೇಡರ ಬಲೆಗಳಿಂದ ಬಟ್ಟಲಾಕಾರದ ಗೂಡು ಕಟ್ಟುತ್ತವೆ. ಗೂಡು ಜನವಸತಿಯ ಹತ್ತಿರವೂ ಇರಬಹುದು.ಉದಾಹರಣೆಗೆ ಮನೆಯ ಹೂದೋಟದಲ್ಲಿ ಹಬ್ಬಿಸಿದ ಮಲ್ಲಿಗೆ ಬಳ್ಳಿಯ ಚಪ್ಪರದಲ್ಲಿ ಪಿಕಳಾರಗಳು ಗೂಡು ಕಟ್ಟಬಹುದು.

ವರ್ಗ:ಪಕ್ಷಿಗಳು
ಸೆರ್ಗೆ ಬ್ರಿನ್

thumb|right|200px|ಸೆರ್ಗೆ ಬ್ರಿನ್
**ಸೆರ್ಗೆ ಬ್ರಿನ್** (ಹುಟ್ಟು:ಆಗಸ್ಟ್ ೨೧, ೧೯೭೩, ಮಾಸ್ಕೋ, ಸೋವಿಯೆಟ್ ಒಕ್ಕೂಟ) ಗೂಗಲ್ ಸಂಸ್ಥೆಯ ಸಹಸ್ಥಾಪಕ.

ಬ್ರಿನ್
ಕಟಪಾಡಿ

**ಕಟಪಾಡಿ** ಉಡುಪಿಯ ಹತ್ತಿರದಲ್ಲಿ ಇರುವ ಒಂದು ಊರು. ಹಸಿರು ಗದ್ದೆಗಳು, ನದಿಗಳು ಮತ್ತು ಸುಂದರವಾದ ಸಮುದ್ರ ತೀರ ಇವೆಲ್ಲ ಸುತ್ತುವರಿದಿರುವ ಕಟಪಾಡಿ, ಶಂಕರಪುರದ ಮಲ್ಲಿಗೆ ಹೂವು ಮತ್ತು ಮಟ್ಟಿ ಗುಳ್ಳದಿದಂದ ವಿಖ್ಯಾತವಾಗಿದೆ. ಕಟಪಾಡಿಯಲ್ಲಿ ವಿವಿಧ ಧಾರ್ಮಿಕ ಪೂಜಾಸ್ಥಳಗಳಿವೆ. ಇವುಗಳಲ್ಲಿ ಶ್ರೀ ಮಹಾಲಿಂಗೇಶ್ವರ ದೇವಸ್ಥಾನಕ್ಕೆ ೧೨ ಶತಮಾನಗಳ ಇತಿಹಾಸವಿದೆ. ಶ್ರೀ ವೆಂಕಟರಮಣ ದೇವಸ್ಥಾನವು ಸುಮಾರು ೩ ಶತಮಾನಗಳ ಹಿಂದೆ ಪ್ರತಿಷ್ಟಿಸಲಾಯಿತು. 
ಶ್ರೀ ಕಾಳಿಕಾಂಬಾ ವಿಶ್ವಕರ್ಮೇಶ್ವರ ದೇವಸ್ಥಾನ, ಶ್ರೀ ದುರ್ಗಾಪರಮೇಶ್ವರಿ  ದೇವಸ್ಥಾನ ಮತ್ತು ಶ್ರೀ ವಿಶ್ವನಾಥ ಕ್ಷೇತ್ರ ಇತರ ದೇವಸ್ಥಾನಗಳು. ಈ ಎಲ್ಲ ದೇವಸ್ಥಾನಗಳಲ್ಲಿ ವಾರ್ಷಿಕ ರಥೋತ್ಸವ ವಿಜೃಂಭಣೆಯಿಂದ ನಡೆಯುತ್ತದೆ. ಕಟಪಾಡಿಯಲ್ಲಿರುವ ಸೈಂಟ್ ವಿನ್ಸೆಂಟ್ ಡಿ ಪೌಲ ಚರ್ಚ್ ಸುಮಾರು ೬೦ ವರ್ಷಗಳಷ್ಟು ಹಳೆಯದು. ಇತ್ತೀಚಿಗೆ ೬೦ನೆ ವರ್ಷದ ಕಾರ್ಯಕ್ರಮವು ವಿಜೃಂಭಣೆಯಿಂದ ನಡೆಯಿತು.
ಕಟಪಾಡಿಯಲ್ಲಿ ಸಿ.ಎಸ್.ಐ. ಯ ಕ್ರೈಸ್ತ ದೇವಾಲಯವು ಇದೆ.

## ಉಲ್ಲೇಖಗಳು
ವರ್ಗ:ಉಡುಪಿ ಜಿಲ್ಲೆ
ಕೇಪ್ ಟೌನ್

**ಕೇಪ್ ಟೌನ್** ದಕ್ಷಿಣ ಆಫ್ರಿಕ ದೇಶದ ೨ನೆಯ ಅತಿ ಹೆಚ್ಚು ಜನಸಂಖ್ಯೆಯುಳ್ಳ ನಗರ. ಇದು ದಕ್ಷಿಣ ಆಫ್ರಿಕದ ಶಾಸಕಾಂಗ ರಾಜಧಾನಿ ಮತ್ತು ಪಶ್ಚಿಮ ಕೇಪ್ ಪ್ರಾಂತ್ಯದ ರಾಜಧಾನಿಯಾಗಿದೆ. ಇಲ್ಲಿ ದೇಶದ ಶಾಸನ ಸಭೆ ಮತ್ತು ಅನೇಕ  ಸರ್ಕಾರಿ ಕಾರ್ಯಲಯಗಳಿದ್ದು ಇದು ದೇಶದ ಅತ್ಯಂತ ಜನಪ್ರಿಯ ಪ್ರವಾಸ ತಾಣವಾಗಿದೆ.

## ಉಲ್ಲೇಖಗಳು 
ವರ್ಗ:ಆಫ್ರಿಕ ಖಂಡದ ಪ್ರಮುಖ ನಗರಗಳು
ಶಾಂಘೈ

**ಶಾಂಘೈ** (ಚೀನಿ: 上海) ಚೀನ ದೇಶದ ಅತಿ ಹೆಚ್ಚು ಜನಸಂಖ್ಯೆಯುಳ್ಳ ನಗರವಾಗಿದ್ದು, ಪ್ರಪಂಚದ ಅತಿ ಹೆಚ್ಚು ಜನಸಂಖ್ಯೆಯುಳ್ಳ ನಗರಪ್ರದೇಶಗಳಲ್ಲಿ ಒಂದಾಗಿದೆ. ಈ ನಗರದ ನಗರಪ್ರದೇಶದಲ್ಲಿ ಸುಮಾರು ೨೦ ದಶಲಕ್ಷ ಜನರು ವಾಸಿಸುತ್ತಾರೆ. ಚೀನಾದ ಮಧ್ಯಪೂರ್ವ ಕರಾವಳಿಯಲ್ಲಿ ಯಾಂಗ್ತ್ಜೆ ನದಿಯ ನದಿಮುಖದಲ್ಲಿ ಸ್ಥಿತವಾಗಿದೆ. ಇದು ಚೀನ ದೇಶದ ಆರ್ಥಿಕ ಮತ್ತು ವಾಣಿಜ್ಯ ಕೇಂದ್ರವಾಗಿ ಬೆಳೆದಿದೆ.

Shanghai-Skyline-52-Flusspanorama mit Oriental Pearl Tower-2012-gje.jpg
Shanghai-Bund-18-Blumenwand-Hochhaeuser-2012-gje.jpg
Shanghai-Bund-82-Sportler-2012-gje.jpg
Shanghai-Jin Mao-36-Baustelle Shanghai-Tower-2012-gje.jpg
Shanghai-Shikumen-06-Strassenlokal-2012-gje.jpg
Shanghai-altes Wohngebiet-38-2012-gje.jpg
Shanghai-Markt-30-Gemuese-2012-gje.jpg
Shanghai-Yuyuan-Garten-38-2012-gje.jpg

## ಉಲ್ಲೇಖಗಳು 
## ಹೊರಗಿನ ಸಂಪರ್ಕಗಳು 
* ಶಾಂಘೈ ಸರ್ಕಾರದ ಅಧಿಕೃತ ತಾಣ 
* ಪ್ರವಾಸೋದ್ಯಮ ಇಲಾಖೆಯ ಅಧಿಕೃತ ತಾಣ 
* 

ವರ್ಗ:ಏಷ್ಯಾ ಖಂಡದ ನಗರಗಳು
ವರ್ಗ:ಚೀನಾದ ನಗರಗಳು
ಮಡ್ರಿಡ್

**ಮ್ಯಾಡ್ರಿಡ್** ಸ್ಪೇನ್ ದೇಶದ ರಾಜಧಾನಿ ಮತ್ತು ಅದರ ಅತ್ಯಂತ ದೊಡ್ಡ ನಗರ. ಇದು ಯುರೋಪಿಯನ್ ಒಕ್ಕೂಟದಲ್ಲಿ ಲಂಡನ್ ಮತ್ತು ಬರ್ಲಿನ್ ನಂತರದ ಅತ್ಯಂತ ಹೆಚ್ಚು ಜನಸಂಖ್ಯೆಯುಳ್ಳ ನಗರವಾಗಿದೆ. ಇದು ದೇಶದ ಮಧ್ಯ ಭಾಗದಲ್ಲಿರುವ *ಮನ್ಜನಾರೆಸ್* ನದಿಯ ತಟದಲ್ಲಿ ಸ್ಥಿತವಾಗಿದೆ. ಸ್ಪೇನ್ ದೇಶದ ರಾಜನ ವಾಸಸ್ಥಳ ಕೂಡ ಆಗಿರುವ ಈ ನಗರ ಅದರ ರಾಜಕೀಯ ಕೇಂದ್ರವಾಗಿದೆ. 

, Madrid.]]

## ಉಲ್ಲೇಖಗಳು 
## ಹೊರಗಿನ ಸಂಪರ್ಕಗಳು 
* 
* ವ್ಯಾಪಾರ ಮತ್ತು ಪ್ರವಾಸೋದ್ಯಮ ಸಂಭಂದಿತ ಅಧಿಕೃತ ತಾಣ 

ವರ್ಗ:ಯುರೋಪ್ ಖಂಡದ ಪ್ರಮುಖ ನಗರಗಳು
ವರ್ಗ:ಯುರೋಪ್ ಖಂಡದ ರಾಜಧಾನಿ ನಗರಗಳು
ಆರ್ಯ (ಪದ)

**ಆರ್ಯ** ಸಂಸ್ಕೃತ ಮತ್ತು ಹಳೆಯ ಪರ್ಶಿಯನ್ ಭಾಷೆಗಳಲ್ಲಿ "ಸಾತ್ವಿಕ" ಅಥವಾ "ಹಿರಿಯ" ಎಂಬ ಅರ್ಥವನ್ನು ನೀಡುವ ಪದ. ಹಿಂದಿನ ವರ್ಣ ಪದ್ಧತಿಯಲ್ಲಿ ಈ ಪದವು ಬ್ರಾಹ್ಮಣ, ಕ್ಷತ್ರಿಯ ಅಥವಾ ವೈಶ್ಯ ವರ್ಣಗಳಿಗೆ ಸೇರಿದವ ಎಂಬುದನ್ನು ಸೂಚಿಸುತ್ತಿತ್ತು. ಅಮರಕೋಶದ ಪ್ರಕಾರ "ಮಹಾಕುಲ ಕುಲಿನಾರ್ಯ ಸಭ್ಯ ಸಜ್ಜನ ಸದಾವಃ" ಅಂದರೆ "ಆರ್ಯನು ಉತ್ತಮ ಕುಲಕ್ಕೆ ಸೇರುವ, ಸಭ್ಯ ವರ್ತನೆ ಮತ್ತು ನೈತಿಕತೆ ಹೊಂದಿರುವ ಮನುಜ" ಎಂದು ಬಣ್ಣಿಸುತ್ತದೆ.

ವರ್ಗ:ಸಂಸ್ಕೃತ ಶಬ್ದಗಳು
ವರ್ಗ:ಹಿಂದೂ ಧರ್ಮದ ವರ್ಣಗಳು
ಇಸ್ತಾಂಬುಲ್

**ಇಸ್ತಾಂಬುಲ್** (ಐತಿಕಾಸಿಕವಾಗಿ ಬೈಜಾಂಟಿಯಂ ಮತ್ತು ನಂತರ ಕೊನ್ಸ್ಟಾಂಟಿನೋಪಲ್) ಟರ್ಕಿ ದೇಶದ ಅತ್ಯಂತ ದೊಡ್ಡ ನಗರ. ಈ ನಗರವು ಇಸ್ತಾಂಬುಲ್ ಪ್ರಾಂತ್ಯದ ೨೭ ಜಿಲ್ಲೆಗಳನ್ನು ಒಳಗೊಂಡಿದೆ. ಇದು ಯುರೋಪ್ ಮತ್ತು ಏಷ್ಯಾ ಎರಡೂ ಖಂಡಗಳಲ್ಲಿ ಸ್ಥಿತವಾಗಿದೆ. ಇಸ್ತಾಂಬುಲ್‌ನ ಐತಿಹಾಸಿಕ ಪ್ರದೇಶಗಳನ್ನು ೧೯೮೫ರಲ್ಲಿ ಯುನೆಸ್ಕೊ ವಿಶ್ವ ಪರಂಪರೆಯ ತಾಣಗಳ ಪಟ್ಟಿಗೆ ಸೇರಿಸಲಾಯಿತು.
## ಉಲ್ಲೇಖಗಳು 
## ಹೊರಗಿನ ಸಂಪರ್ಕಗಳು 
* ಇಸ್ತಾಂಬುಲ್ ರಾಜ್ಯಪಾಲರ ಅಧಿಕೃತ ತಾಣ

ವರ್ಗ:ಏಷ್ಯಾ ಖಂಡದ ನಗರಗಳು
ವರ್ಗ:ಯುರೋಪ್ ಖಂಡದ ಪ್ರಮುಖ ನಗರಗಳು
ಬಹಾ'ಇ ಧರ್ಮ

[thumb|right|200px|[ಇಸ್ರೇಲ್ನ ಹೈಫ ನಗರದಲ್ಲಿ ಬಹಾ'ಇ ಧರ್ಮದ ಮುಖ್ಯ ಕಛೇರಿ]]
'''ಬಹಾ'ಇ ಧರ್ಮ''' (ಆಂಗ್ಲ: Bahá'í ) ೧೯ನೇ ಶತಮಾನದಲ್ಲಿ ಪರ್ಶಿಯಾದಲ್ಲಿ ಬಹಾಉಲ್ಲಾ ಅವರಿಂದ ಸ್ಥಾಪಿಸಲಾದ ಒಂದು ಏಕೀಶ್ವರವಾದಿ ಧರ್ಮ. ಪ್ರಪಂಚದಲ್ಲಿ ಸುಮಾರು ೫-೬ ಮಿಲಿಯನ್ ಜನರು ಈ ಧರ್ಮದ ಪಾಲಕರೆಂದು ಅಂದಾಜಿಸಲಾಗಿದೆ.

೧೮೪೪ ರಲ್ಲಿ ಪ್ರಾರಂಭವಾದ ಬಹಾಯಿ ಧರ್ಮವು ಸ್ವತಂತ್ರವಾದ ವಿಶ್ವ ಧರ್ಮವಾಗಿದೆ. ಬಹಾಉಲ್ಲಾರವರು, ಅಂದರೆ **ದೇವರ ಜ್ಯೋತಿ** ವಿಶ್ವಧರ್ಮಗಳ ಹೊಸ ಅಧ್ಯಾಯದ ಲೇಖಕರಾಗಿರುವರು.

ಬಹಾಉಲ್ಲಾರವರು ೧೮೧೭ನೇ ನವೆಂಬರ್ ೧೨ ರಂದು ಪರ್ಷಿಯಾ ದೇಶದ ಪ್ರಸಿದ್ಧ ಕುಟುಂಬವೊಂದರಲ್ಲಿ ಜನಿಸಿದರು. ದೇವರು ಒಬ್ಬನೇ, ಧಾರ್ಮಿಕ ಸತ್ಯವು ಅನಿರ್ಬಂಧಿತವಾಗಿರದಿದ್ದರೂ ಪೂರಕವಾಗಿದೆ, ಮಾನವನ ಆಧ್ಯಾತ್ಮಿಕ ವಿಕಾಸಕ್ಕೆ ಮಾರ್ಗದರ್ಶನ ನೀಡುವ ದಿವ್ಯ ಬೋಧನೆಗಳನ್ನೊಳಗೊಂಡ ಧರ್ಮವು ಪ್ರಗತಿಶೀಲವಾಗಿದೆ ಎಂಬುದನ್ನು ಜಗತ್ತಿಗೆ ಘೋಷಿಸಲು ಅವರು ತನ್ನ ಭೋಗ ಜೀವನವನ್ನು ತ್ಯಾಗ ಮಾಡಿದರು. "ಮಾನವ ಜನಾಂಗ ಒಂದು ಹಾಗೂ ಇಡೀ ಪೃಥ್ವಿಯೇ ಒಂದು ರಾಷ್ಟ್ರ ಮತ್ತು ಮಾನವ ಜನಾಂಗ ಅದರ ಪ್ರಜೆಗಳು" ಎಂದು ಅವರು ಘೋಷಿಸಿದರು.

ತಾನು ಭಗವಂತನ ಸಂದೇಶವಾಹಕ ಎಂಬುದು ೧೮೫೩ ರಲ್ಲಿ ಅವರಿಗೆ ಪ್ರಪ್ರಥಮವಾಗಿ ತಿಳಿದುಬಂದಿತು. ಅವರು ಇರಾಕಿನ ಬಾಗ್ದಾದಿಗೆ ಗಡೀಪಾರಾಗಿ ಹೋದ ೧೦ ವರ್ಷಗಳ ಬಳಿಕ ಪ್ರಪಂಚದ ಎಲ್ಲಾ ಧರ್ಮಗಳೂ ಭವಿಷ್ಯ ನುಡಿದ ಧರ್ಮ - ಭರವಸಿಗ ತಾನೇ ಎಂದು ಸಾರ್ವಜನಿಕವಾಗಿ ಘೋಷಿಸಿದರು. ಇಸ್ತಾಂಬುಲ್‍ನ ಕಾನ್‍ಸ್ಟಂಟಿನೋಪಲ್ ಮತ್ತು ಅಡ್ರಿಯೋನೋಪಲ್‍ಗೆ ಗಡೀಪಾರಾಗಿ ಹೋದ ಅವರು ಕೊನೆಯದಾಗಿ ೧೮೬೮ರಲ್ಲಿ ಕ್ರೈಸ್ತರ ಪವಿತ್ರ ಸ್ಥಳವಾದ ಕಾರಾಗೃಹ ನಗರ ಆಕ್ಕಾ ಎಂಬಲ್ಲಿಗೆ ಗಡೀಪಾರಾದರು.

ಸುಮಾರು ೪೦ ವರ್ಷಗಳ ಗಡೀಪಾರು ಶಿಕ್ಷೆ, ಸೆರೆಮನೆವಾಸ ಮತ್ತು ಕಷ್ಟ-ಸಂಕಷ್ಟಗಳ ಬಳಿಕ ಬಹಾಉಲ್ಲಾರವರು ೧೮೯೨ರಲ್ಲಿ ಸ್ವರ್ಗಸ್ಥರಾದರು.

ಬಹಾಉಲ್ಲಾರವರ ಬರವಣಿಗೆಗಳು ಮಾನವ ಪೂರೈಕೆಯ ತೀರ ವ್ಯಕ್ತಿಗತವಾದ ವಿಷಯದಿಂದ ಹಿಡಿದು ಗಹನ ಗಂಭೀರವಾದ ವಿಷಯಗಳುಳ್ಳ ಸಾವಿರಾರು ಶಾಸನ (ಪತ್ರಗಳು) ಗಳನ್ನೊಳಗೊಂಡಿವೆ. ಆಧುನಿಕ ಸಮಾಜದ ಅಗತ್ಯ ಮತ್ತು ಅವಶ್ಯಕತೆಗಳನ್ನು ಕೇಂದ್ರೀಕರಿಸಿರುವ ಬಹಾಉಲ್ಲಾರವರ ಬೋಧನೆಗಳು ವಿವಿಧ ಜನಾಂಗ, ರಾಷ್ಟ್ರ ಮತ್ತು ಧರ್ಮಗಳನ್ನು ಒಂದೇ ಮಾನವ ಪರಿವಾರದಂತಾಗಿಸುವಂತೆ ಒಂದುಗೂಡಿಸುವ ಹಾಗೂ ಶಾಶ್ವತ ವಿಶ್ವ ಶಾಂತಿಯ ಸಾಧನೆಯ ಉದ್ದೇಶವನ್ನಿಟ್ಟುಕೊಂಡಿದೆ.

ಇಂದು ಜಗತ್ತಿನ ೩೪೦ಕ್ಕೂ ಮಿಕ್ಕಿ ರಾಷ್ಟ್ರಗಳು, ಆಶ್ರಿತ ದೇಶಗಳು, ಸಂಸ್ಥಾನಗಳು, ದ್ವೀಪಗಳನ್ನೊಳಗೊಂಡ ೧,೧೧,೦೦೦ ಕ್ಕೂ ಹೆಚ್ಚಿನ ಕೇಂದ್ರಗಳಲ್ಲಿ ಬಹಾಯಿಗಳು ವಾಸಿಸುತ್ತಿದ್ದಾರೆ.

ಬಹಾಯಿ ಪವಿತ್ರ ಬರವಣಿಗೆಗಳನ್ನು ಜಗತ್ತಿನ ೭೦೦ ಕ್ಕಿಂತಲೂ ಹೆಚ್ಚಿನ ಭಾಷೆಗಳು ಮತ್ತು ಪ್ರಾಂತೀಯ ಭಾಷೆಗಳಿಗೆ ಭಾಷಾಂತರಿಸಲಾಗಿದೆ.

### ಭಾರತದಲ್ಲಿ ಬಹಾಯಿ ಧರ್ಮ: 
ಭಾರತಕ್ಕೆ ಬಹಾಯಿ ಧರ್ಮವು ೧೮೭೨ರಲ್ಲಿ ಬಂದಿತು. ಇಂದು ಭಾರತದ ೩೫೦೦ಕ್ಕೂ ಹೆಚ್ಚಿನ ಸ್ಥಳಗಳಲ್ಲಿ ಬಹಾಯಿಗಳು ವಾಸಿಸುತ್ತಿದ್ದು, ಸುಮಾರು ೧೦,೦೦೦ ಬಹಾಯಿ ಅಧ್ಯಾತ್ಮಿಕ ಸಭೆಗಳಿವೆ. ಭಾರತದ ಬಹಾಯಿ ಸಮುದಾಯವು ಸಾಮಾಜಿಕ ಹಾಗೂ ಆರ್ಥಿಕ ಪ್ರಗತಿ ಕಾರ್ಯದಲ್ಲಿ ಉತ್ತಮ ಯೋಜನೆಗಳನ್ನು ಹಮ್ಮಿಕೊಂಡಿವೆ.

ವರ್ಗ:ಧರ್ಮ
ಆದಿದೇವಾನಂದ

**ಸ್ವಾಮಿ ಆದಿದೇವಾನಂದ**ರು(೧೯೧೨-೧೯೮೩) ರಾಮಕೃಷ್ಣ ಮಠದ ಸನ್ಯಾಸಿಯಾಗಿದ್ದರು.
## ಜೀವನ
ಹಿಂದಿನ ಮೈಸೂರು ಸಂಸ್ಥಾನದಲ್ಲಿ ೧೯೧೨ ರಲ್ಲಿ ಇವರು ಜನಿಸಿದರು. ಇವರ ಪೂರ್ವಾಶ್ರಮದ ಹೆಸರು ವೆಂಕಟಪತಿ. ೧೯೩೪ರಲ್ಲಿ ಮದ್ರಾಸಿನ ರಾಮಕೃಷ್ಣ ಮಠದಲ್ಲಿ ತಮ್ಮ ಆಧ್ಯಾತ್ಮಿಕ ಜೀವನವನ್ನು ಪ್ರಾರಂಭಿಸಿದರು. ಸುಮಾರು ೬ ವರ್ಷಗಳವರೆಗೆ ಅಲ್ಲಿಯ ಪ್ರಕಟನಾ ಕೇಂದ್ರದ ಉಸ್ತುವಾರಿಯನ್ನು ನಿರ್ವಹಿಸಿದರು. ಶ್ರೀರಾಮಕೃಷ್ಣರ ನೇರ ಶಿಷ್ಯರಾದ ಸ್ವಾಮಿ ವಿಜ್ಞಾನಾನಂದರಿಂದ ಮಂತ್ರದೀಕ್ಷೆಯನ್ನು ಪಡೆದ ಇವರು, ೧೯೪೨ರಲ್ಲಿ ರಾಮಕೃಷ್ಣ ಸಂಘದ ೬ನೇ ಅಧ್ಯಕ್ಷರಾದ ಸ್ವಾಮಿ ವಿರಜಾನಂದರಿಂದ ಸಂನ್ಯಾಸ ದೀಕ್ಷೆ ಪಡೆದರು. ನಂತರ ವಾರಣಾಸಿಯ ರಾಮಕೃಷ್ಣ ಸೇವಾಶ್ರಮ ಆಸ್ಪತ್ರೆಯಲ್ಲಿ ೭ ವರುಷ ಸೇವೆ ಸಲ್ಲಿಸಿದರು. ಅಕ್ಟೋಬರ ೧೯೪೭ ರಿಂದ ನವಂಬರ ೧೯೪೮ರವರೆಗೆ ವಿಶಾಖಾಪಟ್ಟಣದ ಕೇಂದ್ರದಲ್ಲಿ ಸೇವೆಸಲ್ಲಿಸಿದರು. ನಂತರ ಮದ್ರಾಸಿನ ಮಠದ ಮ್ಯಾನೇಜರ ಆಗಿ ನಿಯುಕ್ತಗೊಂಡರು. ನಂತರ ಮಂಗಳೂರು ಕೇಂದ್ರದ ಅಧ್ಯಕ್ಷರಾಗಿ ನಿಯುಕ್ತಗೊಂಡರು. ಅಲ್ಲಿಯ ಅನಾಥಾಶ್ರಮ ಮತ್ತು ಧರ್ಮಾಸ್ಪತ್ರೆಗಳು ಇವರ ಕಾಲದಲ್ಲಿ ಅಭಿವೃದ್ಧಿ ಹೊಂದಿದವು.
ಡಿಸೆಂಬರ ೧೯೬೫ರಲ್ಲಿ ಇವರು ರಾಮಕೃಷ್ಣ ಮಠದ ಧರ್ಮದರ್ಶಿಯಾಗಿ ಮತ್ತು ರಾಮಕೃಷ್ಣ ಮಿಷನ್ನಿನ ಕಾರ್ಯಕಾರಿ ಮಂಡಳಿಯ ಸದಸ್ಯರಾಗಿ ಚುನಾಯಿತರಾದರು. ಕೆಲವು ವರ್ಷಗಳವರೆಗೆ ಸಂಘದ ಖಜಾಂಚಿಯಾಗಿಯೂ ಕಾರ್ಯ ನಿರ್ವಹಿಸಿದರು. ಅನಾರೋಗ್ಯದ ಕಾರಣಗಳಿಂದ ಬೇಲೂರು ಮಠದ ಕಾರ್ಯಗಳಿಂದ ಬಿಡುವು ಪಡೆದು ೧೯೭೦ ರಲ್ಲಿ ಬೆಂಗಳೂರಿನ ಬಸವನಗುಡಿಯ ಮಠದ ಅಧ್ಯಕ್ಷರಾಗಿ ನಿಯುಕ್ತಗೊಂಡರು. ಅಲ್ಲಿಯೇ ಸೇವಾನಿರತರಾಗಿ ತಮ್ಮ ೭೧ನೇ ವಯಸ್ಸಿನಲ್ಲಿ ೧೪ನೇ ಜೂನ ೧೯೮೩ರಂದು ಬ್ರಹ್ಮಲೀನರಾದರು.
## ಕೃತಿಗಳು
ಸಂಸ್ಕೃತ ಮತ್ತು ಕನ್ನಡ ಭಾಷೆಗಳಲ್ಲಿ ಅಪಾರ ಪಾಂಡಿತ್ಯಪಡೆದಿದ್ದ ಅವರು ವೇದಾಂತದ ಮೇಲೆ ಅನೇಕ ಶ್ರೇಷ್ಠಗ್ರಂಥಗಳನ್ನು ರಚಿಸಿದ್ದಾರೆ.
### ಕನ್ನಡ ಕೃತಿಗಳು
* ಭಗವದ್ಗೀತೆ (ಪ್ರಥಮ ಮುದ್ರಣ ೧೯೫೬)
* ಹನ್ನೊಂದು ಉಪನಿಷತ್ತುಗಳು
** ಈಶಾವಾಸ್ಯೋಪನಿಷತ್ತು ( ಪ್ರಥಮ ಮುದ್ರಣ ೧೯೫೬)
** ಕೇನೋಪನಿಷತ್ತು ( ಪ್ರಥಮ ಮುದ್ರಣ ೧೯೫೭)
** ಕಠೋಪನಿಷತ್ತು ( ಪ್ರಥಮ ಮುದ್ರಣ ೧೯೫೭)
** ಪ್ರಶ್ನೋಪನಿಷತ್ತು ( ಪ್ರಥಮ ಮುದ್ರಣ ೧೯೫೭)
** ಮುಂಡಕೋಪನಿಷತ್ತು ( ಪ್ರಥಮ ಮುದ್ರಣ ೧೯೫೭)
** ಮಾಂಡೂಕ್ಯೋಪನಿಷತ್ತು ( ಪ್ರಥಮ ಮುದ್ರಣ ೧೯೫೮)
** ಐತರೇಯೋಪನಿಷತ್ತು ( ಪ್ರಥಮ ಮುದ್ರಣ ೧೯೫೮)
** ತೈತ್ತರೀಯೋಪನಿಷತ್ತು ( ಪ್ರಥಮ ಮುದ್ರಣ ೧೯೫೮)
** ಬ್ರಹದಾರಣ್ಯಕೋಪನಿಷತ್ತು ( ಪ್ರಥಮ ಮುದ್ರಣ ೧೯೫೯)
** ಛಾಂದೋಗ್ಯೋಪನಿಷತ್ತು ( ಪ್ರಥಮ ಮುದ್ರಣ ೧೯೬೧)
** ಶ್ವೇತಾಶ್ವತರೋಪನಿಷತ್ತು ( ಪ್ರಥಮ ಮುದ್ರಣ ೧೯೬೨)
* ಉಪನಿಷತ್ತುಗಳ ಸಾರ ಸಂಗ್ರಹ
* ಬ್ರಹ್ಮಸೂತ್ರಗಳು (ಪ್ರಥಮ ಮುದ್ರಣ ೧೯೬೪)
* ಪತಂಜಲ ಯೋಗದರ್ಶನ - ವ್ಯಾಸ ಭಾಷ್ಯದೊಡನೆ
* ಶ್ರೀ ಲಲಿತಾ ಸಹಸ್ರನಾಮ
* ಶ್ರೀ ಲಲಿತಾ ತ್ರಿಶತಿ ಸ್ತೋತ್ರ
* ಶಂಕರರ ವಿವೇಕ ಚೂಡಾಮಣಿ
* ವಿದ್ಯಾರಣ್ಯರ ಪಂಚದಶಿ

### ಆಂಗ್ಲ ಕೃತಿಗಳು
* ರಾಮಾನುಜ ಭಾಷ್ಯಾಸಹಿತ ಬ್ರಹ್ಮಸೂತ್ರಗಳು (ಸ್ವಾಮಿ ವೀರೇಶ್ವರಾನಂದರು ಸಹಲೇಖಕರು)
* ರಾಮಾನುಜ ಭಾಷ್ಯಾಸಹಿತ ಭಗವದ್ಗೀತೆ
* ಯತೀಂದ್ರ ಮತ ದೀಪಿಕಾ
* ಯಾಮುನಾಚಾರ್ಯರ ಸ್ತೋತ್ರರತ್ನ
## ಆಸಕ್ತಿದಾಯಕ ಮಾಹಿತಿ
* ಡಿವಿಜಿ ಯವರು ತಮ್ಮ "ಜೀವನ ಧರ್ಮಯೋಗ" ವೆಂಬ ಭಗವದ್ಗೀತೆಯ ಭಾಷ್ಯದ ಪೀಠಿಕೆಯಲ್ಲಿ ಆಧಾರಗ್ರಂಥವನ್ನಾಗಿ ಉಲ್ಲೇಖಿಸಿದ ೨ ಕೃತಿಗಳಲ್ಲಿ ಆದಿದೇವಾನಂದರ ಭಗವದ್ಗೀತೆಯೂ ಒಂದು.

ವರ್ಗ:ಯೋಗಿಗಳು ಮತ್ತು ಸನ್ಯಾಸಿಗಳು
ಭೂರಚನಶಾಸ್ತ್ರ

**ಭೂರಚನಶಾಸ್ತ್ರ**ವು ಭೂಮಿಯನ್ನು ರಚಿಸುವ ಘನ ಮತ್ತು ದ್ರವ ಪದಾರ್ಥಗಳ ವೈಜ್ಞಾನಿಕ ಅಧ್ಯಯನ.
## ನೋಡಿ
*ಮಾನವನ ವಿಕಾಸ ಕಾಲ ಸೂಚಿ
*ಸೃಷ್ಟಿ ಮತ್ತು ಪುರಾಣ|
*ಸೃಷ್ಟಿ ಮತ್ತು ವಿಜ್ಞಾನ|
*ಮಾನವ ವಿಕಾಸ 
*ಜೀವ ವಿಕಾಸವಾದ

*
ವರ್ಗ:ಭೂಶಾಸ್ತ್ರ
ದೊಡ್ಡಜಕ್ಕನಹಳ್ಳಿ

**ದೊಡ್ಡಜಕ್ಕನಹಳ್ಳಿ**  ಮಂಡ್ಯ ಜಿಲ್ಲೆಯ, ನಾಗಮಂಗಲ ತಾಲ್ಲೂಕಿನ, ದೇವಲಾಪುರ ಹೋಬಳಿಗೆ ಸೇರುವ ಒಂದು ಊರು. ಇದು ಸುಮಾರು ೬೦ ಕುಟುಂಬಗಳನ್ನು ಹೊಂದಿದೆ.

ವರ್ಗ:ಮಂಡ್ಯ ಜಿಲ್ಲೆ